qundao/data-zh-poetry huggingface dataset:
悼亡四首
作者：傅若金
朝代：元

惊飙吹罗幕，明月照阶戺。春草忽不芳，秋兰亦同死。斯人蕴淑德，夙昔明诗礼。灵质奄独化，孤魂将安止。迢迢湘西山，湛湛江中水。水深有时极，山高有时已。忧思何能齐，日月从此始。皇天平四时，白日一何遽。勤俭毕婚姻，新人忽复故。衾裳敛遗袭，棺椁无完具。送葬出北门，徘徊怛归路。玉颜不可恃，况乃纨与素。累累花下坟，郁郁茔西树。他人亮同此，胡为独哀慕。新婚誓偕老，恩义永且深。旦暮为夫妇，哀戚奄相寻。凉月烛西楼，悲风鸣北林。空帷奠巾栉，中房虚织纴。辞章馀婉娈，琴瑟有馀音。眷言瞻故物，恻怆内不任。岂无新人好，焉知谐我心。掩穴抚长暮，涕下沾衣襟。人生贵有别，室家各有宜。贫贱远结婚，中心两不移。前日良宴会，今为死别离。亲戚各在前，临诀不成辞。傍人拭我泪，令我要裁悲。共尽固人理，谁能心勿思。
悼亡四首·其一
作者：傅若金
朝代：元

惊飙吹罗幕，明月照阶戺。春草忽不芳，秋兰亦同死。斯人蕴淑德，夙昔明诗礼。灵质奄独化，孤魂将安止。迢迢湘西山，湛湛江中水。水深有时极，山高有时已。忧思何能齐，日月从此始。
悼亡四首·其三
作者：傅若金
朝代：元

新婚誓偕老，恩义永且深。旦暮为夫妇，哀戚奄相寻。凉月烛西楼，悲风鸣北林。空帷奠巾栉，中房虚织纴。辞章馀婉娈，琴瑟有馀音。眷言瞻故物，恻怆内不任。岂无新人好，焉知谐我心。掩穴抚长暮，涕下沾衣襟。
悼亡四首·其二
作者：傅若金
朝代：元

皇天平四时，白日一何遽。勤俭毕婚姻，新人忽复故。衾裳敛遗袭，棺椁无完具。送葬出北门，徘徊怛归路。玉颜不可恃，况乃纨与素。累累花下坟，郁郁茔西树。他人亮同此，胡为独哀慕。
悼亡四首·其四
作者：傅若金
朝代：元

人生贵有别，室家各有宜。贫贱远结婚，中心两不移。前日良宴会，今为死别离。亲戚各在前，临诀不成辞。傍人拭我泪，令我要裁悲。共尽固人理，谁能心勿思。
感独
作者：傅若金
朝代：元

幽幽蕙草晚，靡靡兰芳断。皎皎夜泉人，冥冥不复旦。流尘栖暗壁，凉吹经虚幔。无论欢意消，日复愁思乱。魂伤夕方永，气变秋将晏。当窗惨断素，捐箧悲柔翰。忆初成好合，誓且同忧患。何言遂长终，独处增永叹。寤寝忽如在，展转惊复散。念兹何嗟及，哀至聊自判。
戏效子夜歌体六首与达兼善御史同赋
作者：傅若金
朝代：元

种荷深水中，日夜期成藕。莲子逐浮萍，风波漂荡久。织锦望成匹，终朝不盈尺。谁知方寸间，千丝万丝积。思将侬别泪，溢作长江水。处处逢欢船，任欢行千里。
戏效子夜歌体六首与达兼善御史同赋·其一
作者：傅若金
朝代：元

种荷深水中，日夜期成藕。莲子逐浮萍，风波漂荡久。
戏效子夜歌体六首与达兼善御史同赋·其三
作者：傅若金
朝代：元

思将侬别泪，溢作长江水。处处逢欢船，任欢行千里。
戏效子夜歌体六首与达兼善御史同赋·其二
作者：傅若金
朝代：元

织锦望成匹，终朝不盈尺。谁知方寸间，千丝万丝积。
戏简张伯贞
作者：傅若金
朝代：元

第二桥东杨柳新，舞腰争学楚宫春。可怜张绪才情少，孤负长条不赠人。
拒马河
作者：傅若金
朝代：元

落日苍茫里，秋风慷慨多。燕云馀古色，易水尚寒波。岸绝船通马，沙交路入河。行人悲旧事，含愤说荆轲。
方壶
作者：傅若金
朝代：元

蓬莱员峤对嵯峨，知有群仙日日过。琪树晓通云气湿，羽轮秋会月明多。秦人采药空依海，汉使乘槎但入河。谁识高斋有仙岛，不劳万里涉风波。
无题四首
作者：傅若金
朝代：元

天台灵草满溪香，缥缈鸾笙隔洞房。谁见桃源花树里，春来日日待刘郎。江头芳树碧重重，中有危楼对楚峰。尽日娉婷倚窗下，看花不使外人逢。楼上仙衣捲薄罗，楼前春暖杏花多。凤箫最好吹明月，惟有萧郎自教他。江草离离江水流，玉人何处卷帘钩。垂杨学尽春来瘦，不省人间有别愁。
无题四首·其一
作者：傅若金
朝代：元

天台灵草满溪香，缥缈鸾笙隔洞房。谁见桃源花树里，春来日日待刘郎。
无题四首·其三
作者：傅若金
朝代：元

楼上仙衣捲薄罗，楼前春暖杏花多。凤箫最好吹明月，惟有萧郎自教他。
无题四首·其二
作者：傅若金
朝代：元

江头芳树碧重重，中有危楼对楚峰。尽日娉婷倚窗下，看花不使外人逢。
无题四首·其四
作者：傅若金
朝代：元

江草离离江水流，玉人何处卷帘钩。垂杨学尽春来瘦，不省人间有别愁。
杂诗
作者：傅若金
朝代：元

皎皎素明月，娟娟含令姿。浮云遽起灭，圆影遂参差。山川莽回互，天地亦相疑。焉知冥昧中，明洁终不移。弦望有恒运，清光宁久亏。
杂诗三首
作者：傅若金
朝代：元

植兰弥九畹，种菊被三径。幽芳固殊姿，馨德良可并。搴兰以为美，餐菊以资命。眷言理芜秽，恒使枝叶净。芜秽苦易侵，枝叶苦不盛。岂无桃与李，贵此谐野性。穷巷有畸人，夙夜勤古道。敝衣适至骭，疏食恒不饱。歌声若金石，颜色终岁好。岂无当世念，所趋恶佻巧。美玉不足珍，怀义以为宝。异人言种石，可以致双璧。千金受玄秘，辛苦乃有获。温其比君子，韫椟良爱惜。青蝇易为污，恒恐伤厥德。连城不愿售，思以置君侧。终岁无与言，持之将安适？
杂诗三首·其一
作者：傅若金
朝代：元

植兰弥九畹，种菊被三径。幽芳固殊姿，馨德良可并。搴兰以为美，餐菊以资命。眷言理芜秽，恒使枝叶净。芜秽苦易侵，枝叶苦不盛。岂无桃与李，贵此谐野性。
杂诗三首·其三
作者：傅若金
朝代：元

异人言种石，可以致双璧。千金受玄秘，辛苦乃有获。温其比君子，韫椟良爱惜。青蝇易为污，恒恐伤厥德。连城不愿售，思以置君侧。终岁无与言，持之将安适？
杂诗三首·其二
作者：傅若金
朝代：元

穷巷有畸人，夙夜勤古道。敝衣适至骭，疏食恒不饱。歌声若金石，颜色终岁好。岂无当世念，所趋恶佻巧。美玉不足珍，怀义以为宝。
杂诗五首
作者：傅若金
朝代：元

夭夭园中桃，郁郁松上枝。春阳发新荣，贞脆谁能知。一朝繁霜堕，百卉各已萎。青青乃自保，不为时所移。向非厄岁寒，何以别奇姿。閒夜坐中庭，素月流我怀。鸣琴发玄思，俗音难与谐。微飔经前楹，徐响正裴回。欲歌南风曲，听者良已希。愿言荐清庙，复感凤来仪。
杂诗五首·其一
作者：傅若金
朝代：元

夭夭园中桃，郁郁松上枝。春阳发新荣，贞脆谁能知。一朝繁霜堕，百卉各已萎。青青乃自保，不为时所移。向非厄岁寒，何以别奇姿。
杂诗五首·其四
作者：傅若金
朝代：元

閒夜坐中庭，素月流我怀。鸣琴发玄思，俗音难与谐。微飔经前楹，徐响正裴回。欲歌南风曲，听者良已希。愿言荐清庙，复感凤来仪。
柳先生祠
作者：傅若金
朝代：元

江抱零陵郡，山藏钴鉧潭。古人如水去，祠树与天参。述作笼诸子，风骚迫二南。后来窃时誉，吾辈得无惭。
桂林
作者：傅若金
朝代：元

桂林南望远，山路与云连。浅水清涵石，攒峰乱刺天。干戈仍岁月，瘴疠接风烟。蛮寇何能定，边氓亦可怜。
桂林喜吕仲实佥宪至
作者：傅若金
朝代：元

正月交州奉使归，忽闻鞍马发王畿。岭南瘴雨开铜柱，江上春云逐绣衣。草热虫蛇常并出，树深豺虎近皆肥。明朝按节劳咨访，边郡于今未解围。
桃源图
作者：傅若金
朝代：元

闻说避秦地，花间忘岁年。偶逢渔父问，长使世人传。丘壑浑疑幻，林庐或近仙。至今图画里，惆怅武陵船。
梧州嘉鱼亭
作者：傅若金
朝代：元

舟楫回沙驿，旌旗驻郡亭。江通五管白，天落九疑青。此日瞻云气，谁家见客星。军需昼夜急，寇盗几时宁。
棹歌六首
作者：傅若金
朝代：元

河中日日水悠悠，谁道人心似水流。河水湾回有时直，人心屈曲几时休。朝朝风雨送船行，白日无晴夜有晴。东岸□灯西岸见，中间犹自不分明。待船日日恨船迟，船头水声无断时。昨夜天清好新月，谁家学得画蛾眉。攀柳莫攀当路柳，系船须系上风船。当路人行无好树，上风浪小得安眠。去年船里逢端午，今年船里又端阳。九节菖蒲本仙药，如何曲曲似愁肠。宁向泥中弃莲子，莫向水上种桃花。莲子出泥终见藕，桃花随水不还家。
棹歌六首·其一
作者：傅若金
朝代：元

河中日日水悠悠，谁道人心似水流。河水湾回有时直，人心屈曲几时休。
棹歌六首·其三
作者：傅若金
朝代：元

待船日日恨船迟，船头水声无断时。昨夜天清好新月，谁家学得画蛾眉。
棹歌六首·其二
作者：傅若金
朝代：元

朝朝风雨送船行，白日无晴夜有晴。东岸□灯西岸见，中间犹自不分明。
棹歌六首·其五
作者：傅若金
朝代：元

去年船里逢端午，今年船里又端阳。九节菖蒲本仙药，如何曲曲似愁肠。
棹歌六首·其六
作者：傅若金
朝代：元

宁向泥中弃莲子，莫向水上种桃花。莲子出泥终见藕，桃花随水不还家。
棹歌六首·其四
作者：傅若金
朝代：元

攀柳莫攀当路柳，系船须系上风船。当路人行无好树，上风浪小得安眠。
楚渔父渡伍胥辞剑图歌
作者：傅若金
朝代：元

江有阻兮路有岐，时将迫兮来何迟。子弗渡兮我心悲，既渡子兮我何以剑为，吁嗟行兮子毋我疑。
次孙伯刚鹤雏诗韵
作者：傅若金
朝代：元

弱羽为人养，卑栖每自归。步苔依坐石，窥竹映开扉。绝岛秋云迥，空庭夕露微。纷纷野田雀，终日稻粱肥。
次韵元日朝贺
作者：傅若金
朝代：元

宫漏催朝烛影斜，千官鸣玉动晨鸦。交龙拥日明丹扆，飞凤随云绕画车。宴罢戴花经苑路，诗成传草到山家。小儒未得随冠冕，遥听钧天隔綵霞。
次韵曾士敏寄其子经筵典书元杰
作者：傅若金
朝代：元

天涯游子日思归，行李何时发帝畿？司马未论金换赋，买臣终欲锦为衣。紫驼车动秋尘合，黄犬书回暮雪飞。我亦乡心满江浦，千山烟树正霏微。
歌风台
作者：傅若金
朝代：元

黔首厌秦暴，龙德奋炎刘。英雄乘天诛，拔剑起相仇。天风隳陵谷，飞云扬九州。天下事既定，怀土未遑休。置酒宴高台，中厨进庶羞。悲歌落林木，父老皆涕流。功臣日菹醢，壮士从何求。至今丰沛间，长顾使人愁。故乡帝所爱，零落遗旧丘。大运各有终，圣贤谁能留。焉知万岁后，魂魄复来游。
正月十七日丽正门观迎接口号
作者：傅若金
朝代：元

南徼旌旗万里回，中天城阙九重开。龙门仗簇青云起，鹤禁香通紫气来。父老多流去日泪，公卿不乏济时材。已闻奉玺归金室，早听趋朝进玉杯。
水村
作者：傅若金
朝代：元

野树茏葱合，官桥屈曲通。入天迷远近，看日得西东。酒旆青摇水，渔罾白映空。时还问村落，何必似城中。
汉江衔山图
作者：傅若金
朝代：元

西来一水浮襄汉，上有群峰截杳冥。层构回临沙渚白，乱帆斜映石林青。地雄缥缈连嶓冢，天险微茫带洞庭。咫尺风烟应万里，无因一上岘山亭。
江州社日阻风
作者：傅若金
朝代：元

社日长为客，行人总念群。湓江春过雨，庐阜晚生云。绿酒洽欢饮，清弦送别闻。风樯未得动，坚坐且论文。
汴梁
作者：傅若金
朝代：元

汴上荒城绕故宫，山头危石堕秋风。夷门市起闻嘶马，梁苑樵归见断鸿。斗草尚馀残后碧，进花无复盛时红。欲登高处肠先断，满目閒愁赋未工。
沛公亭
作者：傅若金
朝代：元

遥山寂寂对危亭，坏础攲沙柳自青。四海久非刘社稷，千秋犹有汉精灵。丰西水散烟沈浦，砀北云来雨入庭。坐想酒酣思猛士，歌风台下晚冥冥。
沛县
作者：傅若金
朝代：元

县路迷青草，行人荫绿杨。时逢沛父老，能说汉君王。芒砀来秋气，彭城送夕阳。凭高发慷慨，暮色正苍苍。
河西务
作者：傅若金
朝代：元

驿路通畿甸，敖仓俯漕河。骑瞻西日去，帆听北风过。燕蓟舟车会，江淮贡赋多。近闻愁米价，素食定如何。
泸江
作者：傅若金
朝代：元

泸江之水发南诏，龙编古城居下流。冯夷伐鼓迎汉节，泉客弄珠随越舟。鲸海遥连白日动，鳌山近戴青天浮。层波莫据鼋鼍险，日夜东归未敢休。
洞庭连天楼
作者：傅若金
朝代：元

崔嵬古庙压危沙，缥缈飞楼入断霞。南极千峰迷楚越，西江众水混渝巴。鲛人夜出风低草，龙女春还雨湿花。北倚阑干望京国，故人何处认星槎？
浑沌石行
作者：傅若金
朝代：元

浑沌以来不可数，万八千岁生盘古。絪缊乃在卷石间，光怪潜通落星渚。来从鱼腹人尽讶，坐念武侯心独苦。八阵图成泣鬼神，三江石转凋寒暑。苍波喷浸圆且坚，鸡子结成生理全。久当化鸟非为怪，犬未成羊亦可仙。玉精隐月相照射，金液流霞纷绕缠。轻清已判中黄外，元气犹涵太素前。英雄事往唯存石，天衡地轴今谁识。江上尝疑雾雨寒，坐中歘恐风雷黑。摩挲直如见溟涬，位置岂肯同沙砾。长路相将拂剑随，天阴勿使精灵得。
浯溪
作者：傅若金
朝代：元

舣棹依江岸，寻桥过寺门。竹深题字满，苔古刻文昏。石色兼云冷，溪声杂雨喧。吾亭正何处，为觅漫郎孙。
海子上
作者：傅若金
朝代：元

独步金河上，遥看碧海隅。洞疑通月窟，船或到方壶。鲛室寒休杵，龙宫夜出珠。浮槎八月晚，应念客星孤。
涿州楼桑村先主庙
作者：傅若金
朝代：元

先主君臣并材杰，天倾炎汉苦须扶。曹瞒力尽才分国，葛亮谋成竟托孤。道路只今通陇蜀，山河无复限荆吴。行人为指楼桑庙，肠断西风散白乌。
涿州楼桑村先主庙
作者：傅若金
朝代：元
体裁：七言律诗

孤村缥缈见灵祠，废宅苍茫失故基。蜀鬼夜还风满盖，涿人朝祭雨沾旗。玺文定复归寒水，桑影犹疑覆短篱。终古乡闾有遗恨，衣冠空想汉威仪。
港口晓行
作者：傅若金
朝代：元

早起星犹在，前行路稍分。人家隔树见，山鸟过桥闻。涧响多于雨，林昏半是云。晓逢力田者，愧尔一朝勤。
游园和吴光辅
作者：傅若金
朝代：元

雪外高亭倚竹根，石门幽径蹑苔痕。重来花发应千树，只恐渔舟失洞门。
潞县舟中寄京师杨上舍诸公四首
作者：傅若金
朝代：元

买得吴船系柳根，潞河新雨过黄昏。都门只隔烟中树，一夜寻君苦梦魂。二月和风满上林，忆君时复走相寻。夜来见月肠堪断，城锁千门碧柳阴。生来不识酒中味，忆昨故人常见招。不是多情能度曲，樽前恨杀董娇娆。春风亭馆看花时，自变新声教《柳枝》。只恨秀娘空第一，不曾歌得断肠词。
潞县舟中寄京师杨上舍诸公四首·其一
作者：傅若金
朝代：元

买得吴船系柳根，潞河新雨过黄昏。都门只隔烟中树，一夜寻君苦梦魂。
潞县舟中寄京师杨上舍诸公四首·其三
作者：傅若金
朝代：元

生来不识酒中味，忆昨故人常见招。不是多情能度曲，樽前恨杀董娇娆。
潞县舟中寄京师杨上舍诸公四首·其二
作者：傅若金
朝代：元

二月和风满上林，忆君时复走相寻。夜来见月肠堪断，城锁千门碧柳阴。
潞县舟中寄京师杨上舍诸公四首·其四
作者：傅若金
朝代：元

春风亭馆看花时，自变新声教《柳枝》。只恨秀娘空第一，不曾歌得断肠词。
牧牛去题袁庆远经历所藏画
作者：傅若金
朝代：元

牧牛去，千山复万山。上山日出愁起晚，下山日入苦行难。手中鸲鹆牛伴侣，养来多日能人语。纵牛不牵绳自垂，听他行食母苦之。欲归尚忧牛不饱，更近前溪多水草。但愿年年牛尽肥，主翁足食身足衣。农家养牛国所赖，恶少城中杀牛卖。
猛虎行
作者：傅若金
朝代：元

长林瑟瑟多悲风，猛兽引子戏林中。白画横行动山谷，周遭十里无麋鹿。路暗樵夫畏独归，行人愁向山家宿。近山日日取牛羊，更齧居民横路傍。民要耕田给仓庾，官家得知射杀汝。
王氏山庄
作者：傅若金
朝代：元

茅堂闻在断厓居，耕凿真疑与世疏。黄石洞依秋树冷，子房祠映古苔虚。山人自述《潜夫论》，吏部空留处士庐。见说田间多野兴，每惭为客负犁锄。
王氏相师山庄
作者：傅若金
朝代：元

相师之山云杳冥，千崖万壑倚空青。上方雷雨藏天井，南极风烟落洞庭。溪客去迷花蔼蔼，野人居爱竹泠泠。何时遂买登山屐，乘兴还来叩石扃。
琵琶怨
作者：傅若金
朝代：元

美人挥哀弦，上客叹蛾眉。急响多悲思，孰知心所之。感昔奉绸缪，不言生别离。誓将桃李颜，结君长相思。如何双栖翼，中路忽乖睽。不怨欢会难，但恐恩爱亏。含情冀回顾，中曲多苦辞。君子苟不听，贱妾欲奚为。
用王著作见寄韵奉题其所寓听竹轩
作者：傅若金
朝代：元

王家好种青琅玕，四壁秋声生夏寒。朝回每独风前立，客至时同烟际看。北窗数竿最幽胜，满耳萧萧客尘净。截管休将学凤鸣，世间古曲无人听。
用谢玄晖入朝曲分韵送马中丞赴南台得收字就用其体
作者：傅若金
朝代：元

金陵郁迢递，行旆暧悠悠。兰台清露集，松庭积霭收。白鹭回修渚，朱凤矫崇丘。离离曳青绶，晔晔振彤驺。远甸芳风散，神都旭景浮。临轩结冲想，还车宁久留。
登岳
作者：傅若金
朝代：元

万壑千峰次第开，祝融最上气崔嵬。九江水尽荆扬去，百粤山连翼轸来。入树恐侵玄帝宅，牵萝思上赤灵台。明年更拟寻春兴，应及潇湘雁北回。
登岳阳楼
作者：傅若金
朝代：元

驰传自青天，凭高忆往年。阑干映水迥，埤堄与云连。江合沅湘大，山侵楚蜀偏。蜃郎通别井，龙女宅重渊。日月鸿濛里，风沙浩荡前。骊珠秋后冷，犀火夜深燃。张乐犹疑奏，乘槎欲并仙。登临停去骑，宠饯惜离筵。地气南交接，天文北极悬。赋惭王粲作，诗拟杜陵传。渺渺衡阳雁，迢迢浪泊鸢。早春回汉节，应得汎湖船。
登楼
作者：傅若金
朝代：元

楼上秋风吹画屏，楼前秋思满都亭。金河水去涓涓碧，琼岛云来冉冉青。近见萧何成第宅，旧闻汲黯在朝廷。明时进用多英杰，迂腐深惭守一经。
白苧词
作者：傅若金
朝代：元

白苧白，白如霜。美人玉手亲自浣，制作春衣宜短长。春衣成有时，远行归无期。愿君著衣重爱惜，风尘变白能为黑。
百日
作者：傅若金
朝代：元
体裁：古风

人生悲死别，矧在心相知。新婚未及久，杳杳遽何之。昔为连理木，今为断肠枝。相去时几何，百日奄在兹。亏月有圆夕，逝永无还期。弃置非人情，何以为我思。
百日
作者：傅若金
朝代：元

人生悲死别，矧在心相知。新婚未及久，杳杳遽何之。昔为连理木，今为断肠枝。相去时几何？百日奄在兹。亏月有圆夕，逝永无还期。弃置非人情，何以为我思。
直沽口二首·其一
作者：傅若金
朝代：元
体裁：五言律诗

远漕通诸岛，深流会两河。鸟依沙树少，鱼傍海潮多。转粟春秋入，行舟日夜过。兵民杂居久，一半解吴歌。
直沽口二首·其二
作者：傅若金
朝代：元
体裁：五言律诗

海戍沙为堡，人家苇织帘。使收通漕米，兵捕入京盐。蟹忆霜时贱，蚊愁夏夜添。南人倚船坐，閒爱草纤纤。
磁州
作者：傅若金
朝代：元

晓出邯郸露满空，武安红树起西风。鼓山路向云间落，滏水船从地底通。秋草尚疑曹氏冢，野花无复赵王宫。古来富贵皆黄土，莫笑行人忆梦中。
禾簇簇题邹福所藏勤耕图
作者：傅若金
朝代：元

禾簇簇，禾簇簇，去年缺雨今年足。人家耕种少得閒，一春强半田中宿。塘上水生禾欲齐，春禽爱近落花啼。出入无人看门户，野庭一任人来去。有时耕罢亦长吟，归来不记入村深。书编从挂牛角上，诗卷间留桑树阴。田家小心畏法令，尝愿秋租得馀剩。邻翁昨日到城还，闻说官□有新政。民间禁马不禁牛，有牛耕田君莫愁。
秋兴五首
作者：傅若金
朝代：元

天上旌旗卷暮寒，人间鼓角送悲酸。瑶池落日回青鸟，月殿浮云掩素鸾。杨柳渐稀秋瑟瑟，芙蓉已老露漙漙。砧声苦近南邻客，寥落羁怀强自宽。落木萧萧满帝畿，候虫处处趣寒机。客星入斗秋深见，神女行云日晏归。复喜诸公扶社稷，祇怜弱弟奉庭闱。短章讽罢频回首，目送江南鸿雁飞。梧桐树晚细含烟，阊阖门深总映天。龙去鼎湖云漠漠，鹤吟华表月娟娟。东都日望金舆发，南徼犹惊羽檄传。只在忠良勤夙夜，五陵佳气故依然。白日遥看锦绣悬，重重楼阁隐青烟。化城或在诸天外，方丈长疑积水边。每说神僧飞杖锡，更闻童女上楼船。西风日暮何萧瑟，一度登高一惘然。弊裘已畏早寒侵，岁月祇惊久客心。莫倚长卿能作赋，始知李子故多金。天门守虎星辰冷，云气从龙雾雨深。直北关山时极目，背人聊复短长吟。
秋兴五首·其一
作者：傅若金
朝代：元

天上旌旗卷暮寒，人间鼓角送悲酸。瑶池落日回青鸟，月殿浮云掩素鸾。杨柳渐稀秋瑟瑟，芙蓉已老露漙漙。砧声苦近南邻客，寥落羁怀强自宽。
秋兴五首·其三
作者：傅若金
朝代：元

梧桐树晚细含烟，阊阖门深总映天。龙去鼎湖云漠漠，鹤吟华表月娟娟。东都日望金舆发，南徼犹惊羽檄传。只在忠良勤夙夜，五陵佳气故依然。
秋兴五首·其二
作者：傅若金
朝代：元

落木萧萧满帝畿，候虫处处趣寒机。客星入斗秋深见，神女行云日晏归。复喜诸公扶社稷，祇怜弱弟奉庭闱。短章讽罢频回首，目送江南鸿雁飞。
秋兴五首·其五
作者：傅若金
朝代：元

弊裘已畏早寒侵，岁月祇惊久客心。莫倚长卿能作赋，始知李子故多金。天门守虎星辰冷，云气从龙雾雨深。直北关山时极目，背人聊复短长吟。
秋兴五首·其四
作者：傅若金
朝代：元

白日遥看锦绣悬，重重楼阁隐青烟。化城或在诸天外，方丈长疑积水边。每说神僧飞杖锡，更闻童女上楼船。西风日暮何萧瑟，一度登高一惘然。
秋夜曲
作者：傅若金
朝代：元

草木摇落雁南飞，文窗皎洁承月辉。凄风入房露沾扉，红颜含彩垂佩帏，簪金鸣玉扬舞衣。兰缸对耀照君闱，远行胡为未言归。
秋日巡山和王君实四首
作者：傅若金
朝代：元

巡山千骑接神都，谷满秋田雾下初。烽火不闻乘夜警，人烟多见入云居。百年礼乐成周典，万古山河列汉书。喜有新诗继风雅，诸公才气总凌虚。衣冠如雨耀神都，郊甸新凉拂马初。日月近临黄阁贵，风云遥限紫宸居。少陵漫拟陈三赋，司马先能著八书。想见九关严守虎，玉堂金殿最清虚。
秋日巡山和王君实四首·其一
作者：傅若金
朝代：元

巡山千骑接神都，谷满秋田雾下初。烽火不闻乘夜警，人烟多见入云居。百年礼乐成周典，万古山河列汉书。喜有新诗继风雅，诸公才气总凌虚。
秋日巡山和王君实四首·其二
作者：傅若金
朝代：元

衣冠如雨耀神都，郊甸新凉拂马初。日月近临黄阁贵，风云遥限紫宸居。少陵漫拟陈三赋，司马先能著八书。想见九关严守虎，玉堂金殿最清虚。
秋日怀揭翰林二首
作者：傅若金
朝代：元

凉风吹庭树，天地何萧索。玄蝉寂不鸣，群鸟飞相失。寒气日以至，谁能无家室？驱车望江介，道路焉可述。河济无安流，原野皆荡潏。稷黍宁复遗，草木但蒙密。虎豹无时号，蛇龙多夜出。对此不能言，怀人易成疾。远行去乡邑，单栖无匹俦。黄鹄鸣中天，夙昔乖所求。东西无恒舍，南北异遨游。同居更离处，谁能心不妯。日月逝无厌，弦望疾若流。咫尺踰千里，翘思若三秋。白露凄以降，寒风忽我遒。兰芳委岩谷，蔓草靡道周。君子多思念，感物谅怀愁。河海岂无梁，风波安可由。且复加餐饭，无为增隐忧。
秋日怀揭翰林二首·其一
作者：傅若金
朝代：元

凉风吹庭树，天地何萧索。玄蝉寂不鸣，群鸟飞相失。寒气日以至，谁能无家室？驱车望江介，道路焉可述。河济无安流，原野皆荡潏。稷黍宁复遗，草木但蒙密。虎豹无时号，蛇龙多夜出。对此不能言，怀人易成疾。
秋日怀揭翰林二首·其二
作者：傅若金
朝代：元

远行去乡邑，单栖无匹俦。黄鹄鸣中天，夙昔乖所求。东西无恒舍，南北异遨游。同居更离处，谁能心不妯。日月逝无厌，弦望疾若流。咫尺踰千里，翘思若三秋。白露凄以降，寒风忽我遒。兰芳委岩谷，蔓草靡道周。君子多思念，感物谅怀愁。河海岂无梁，风波安可由。且复加餐饭，无为增隐忧。
秦邮
作者：傅若金
朝代：元

缥缈平湖白，微茫远树青。田分高下水，道俯短长亭。鹅鸭烟中乱，鱼虾雨里腥。秦邮看渐近，城郭记曾经。
立春日对雪
作者：傅若金
朝代：元

帝城东风作春雪，千花堕地吹还灭。云气微分五凤楼，日华稍动苍龙阙。天涯对节每思亲，况复愁中数见春。坐忆高堂献生菜，朝来说著远行人。
答何好礼
作者：傅若金
朝代：元

凤凰城中花若烟，客游多是感流年。春生江汉思南国，雪尽幽并见北边。远使岂贪归有橐，微官仍苦坐无毡。相逢未恨今晨别，满把骊珠慰目前。
答别龙州萧从事韶
作者：傅若金
朝代：元

使节明金虎，腰弓偃画蛇。蛮夷趋号令，原隰见光华。边树犹含绿，江梅久放花。忆君依幕府，何日定还家。
答别龙州萧从事韶·其一
作者：傅若金
朝代：元

北极丝纶下，南陲政化通。灵槎浮度斗，瘴草偃随风。殊俗难为别，清谈喜屡同。驰驱不可住，心切大明宫。
简善道原
作者：傅若金
朝代：元

湖南五月洞庭秋，杨柳深深系客舟。遥忆郡斋无一事，题诗频到岳阳楼。
简杨好问
作者：傅若金
朝代：元

湖亭初得寄来诗，几度长吟恨别离。近日扁舟洞庭野，雨中多是忆君时。
经采石
作者：傅若金
朝代：元

未明发芜湖，终饭次采石。大江天同泻，巨浪山与敌。松寒苍虬姿，崖古老铁色。其旁有仙冢，云是李太白。生为长庚精，没与大块息。因思开元中，出入蒙帝泽。御羹白瑶杯，宫砚青玉滴。恩荣日深重，意气何赫奕。酣歌泰华小，豪饮渤海窄。颇闻宫中怒，遂有天上谪。殷乱微子行，楚昏屈平斥。嗟我唐家帝，同姓逝安适。何年为兹游，千载但故迹。骑鲸信缥缈，捉月讵昏惑。得非厌尘羁，无乃达寄客。翻然委之去，富贵何足惜。杜陵平生友，梦寐频见忆。白骨焉所求，青山亦岑寂。相去嗟已远，令人心悲塞。举酒欲酹之，帆去招不得。
群雁图
作者：傅若金
朝代：元

微茫洞庭野，隐约潇湘岸。鸿雁将栖息，飞鸣求其伴。先集良未安，后至凄欲断。使我怀弟兄，因之中肠乱。留连江海远，惨淡秋晖晏。常恐随天风，高飞入云汉。
腊日入安南
作者：傅若金
朝代：元

冬入安南国，云迎使者轺。郡闻秦日置，柱想汉时标。江路篁犹箨，山田稻始苗。皇恩函远迩，行役不辞遥。
舟行
作者：傅若金
朝代：元

渔家日暮乱收罾，欲及前舟苦未能。行尽绿杨二十里，隔河遥见驿亭灯。
萨天锡画屏
作者：傅若金
朝代：元

入坐闻流水，开屏见远山。路通烟树窈，门对野桥閒。拄杖晴俱出，渔舟暝独还。祇惭万里客，尘土污朱颜。
衡湘驿
作者：傅若金
朝代：元

烽火连诸郡，旌旗转百蛮。野莺先客至，江雁及春还。吴楚青天迥，潇湘白日閒。登临慰怀抱，况复近乡关。
覆舟叹
作者：傅若金
朝代：元
体裁：古风

吴中富儿扬州客，一生射利多金帛。去年贩茶湓浦东，今年载米黄河北。远行香火倚神明，从来风水少遭惊。近日船行御河里，顺流日日南风喜。笑人上水风打头，岂拟自家船入水。前船各自向前行，后者还来闻哭声。妻子家中未知死，同侣将书报乡里。道傍叹者独何为，昨日宁闻今日悲。岂不见他平地上，风波顷刻少人知。
覆舟叹
作者：傅若金
朝代：元

吴中富儿扬州客，一生射利多金帛。去年贩茶湓浦东，今年载米黄河北。远行香火倚神明，从来风水少遭惊。近日船行御河里，顺流日日南风喜。笑人上水风打头，岂拟自家船入水。前船各自向前行，后者还来闻哭声。妻子家中未知死，同侣将书报乡里。道傍叹者独何为？昨日宁闻今日悲。岂不见他平地上，风波顷刻少人知。
诘陈宗道酒不至淹留高刘诸公坐
作者：傅若金
朝代：元

酒许今晨至，灯从昨夜花。遣人听系马，留客过栖鸦。高适邀同至，刘伶兴转赊。不成投辖饮，怅望隔风沙。
赋得天际舟送兵部张孟功治河
作者：傅若金
朝代：元

日下行人发，春晨去鹢催。缆侵斜月解，帆向断云开。度鸟窥诗卷，垂虹映酒杯。寻源不可尽，奉使几时回。
赋得秋夜长送方叔高二首
作者：傅若金
朝代：元

秋夜长，长如岁。长如岁，尚可夜。凉薄人，不能寐。群雁各南翔，一凫尚北飞。团团素明月，流光照我衣。当歌正激烈，慷慨送将归。丈夫成名微亦足，焉能终夜悲刺促。秋月皎皎夜何长，念君客游思故乡。当垆美人惜年芳，长夜起舞歌清商。歌清商，送急管。为君酌美酒，请君勿辞满。夜长迢迢漏未终，离思比之何时断。离思长，夜犹短。
赋得秋夜长送方叔高二首·其一
作者：傅若金
朝代：元

秋夜长，长如岁。长如岁，尚可夜。凉薄人，不能寐。群雁各南翔，一凫尚北飞。团团素明月，流光照我衣。当歌正激烈，慷慨送将归。丈夫成名微亦足，焉能终夜悲刺促。
赋得秋夜长送方叔高二首·其二
作者：傅若金
朝代：元

秋月皎皎夜何长，念君客游思故乡。当垆美人惜年芳，长夜起舞歌清商。歌清商，送急管。为君酌美酒，请君勿辞满。夜长迢迢漏未终，离思比之何时断。离思长，夜犹短。
过故妻墓
作者：傅若金
朝代：元

湘皋烟草绿纷纷，洒泪东风忆细君。每恨姮娥工入月，虚疑神女解为云。花阴午坐閒金剪，竹里春愁冷翠裙。留得旧时残绣在，伤心不忍读回文。
还闻柳州破道阻将溯江
作者：傅若金
朝代：元

交阯方通使，宾州忽被围。还闻山路塞，径就水程归。上府空金椀，前军老铁衣。谁能平政化，不事总戎机。
还闻柳州破道阻将溯江
作者：傅若金
朝代：元
体裁：五言律诗

交阯方通使，宾州忽被围。还闻山路塞，径就水程归。上府空金碗，前军老铁衣。谁能平政化，不事总戎机。
远将归
作者：傅若金
朝代：元

远将归，恨归晚。通州河头有船雇，行人将归不言远。人家生子少离乡，一生长在父母傍。自怜出入无年月，北走京师南走越。他人富贵轻贫贱，一日金多弃乡县。小官禄薄何足为，得及父母康强时。说著还家客心喜，此身虽贫亦不耻。
追和蕙兰二首
作者：傅若金
朝代：元

小窗开尽碧桃枝，忆得青鸾化去时。昨夜秋风妒幽怨，梦中吹断素琴丝。江上愁时复值春，带围宽尽不宜身。阶前旧种樱桃树，日暮飞花故著人。
追和蕙兰二首·其一
作者：傅若金
朝代：元

小窗开尽碧桃枝，忆得青鸾化去时。昨夜秋风妒幽怨，梦中吹断素琴丝。
追和蕙兰二首·其二
作者：傅若金
朝代：元

江上愁时复值春，带围宽尽不宜身。阶前旧种樱桃树，日暮飞花故著人。
送云间师游浙
作者：傅若金
朝代：元

杖锡违萧水，风帆向武林。海红秋树远，江黑暮钟深。云起通香气，潮来合梵音。亦知无住著，随处得安心。
送何时学游湖南北
作者：傅若金
朝代：元

涔阳极浦远帆多，忆昨狂游是处过。今日送君如梦寐，少年为客莫蹉跎。沅湘日落明秋叶，江汉风回乱夕波。若过楚累凭借问，沙头芳草近如何。
送卢茂实之广南宪幕
作者：傅若金
朝代：元

仙城近接众山回，宪府遥临百粤开。海上喜通持节使，幕中兼得济时材。鲛宫织罢鱼龙出，蜑户珠还蚌蛤来。预想到官多暇日，清诗题遍岭头梅。
送唐子华嘉兴照磨
作者：傅若金
朝代：元

闻君秋思满南湖，行李今晨发帝都。幕府初乘从事马，江城还忆步兵鲈。树浮白日山侵越，潮蹴青天海入吴。閒暇凭高动诗兴，须成一醉扫新图。
送奎章阁广成局副杨元成奉旨之徽州熟纸因道便过家钱唐二首
作者：傅若金
朝代：元

新安江水清见底，水边作纸明于水。兔臼霜残晓月空，鲛宫练出秋风起。五云高阁染宸章，最忆吴笺照墨光。明朝驿使江南去，诏许千番贡玉堂。绿槐五月高云冷，行人辞阙瞻乡井。奎壁秋回帝座深，斗牛夜隔天河永。君今衔命出江关，却到徽州几日还。天上应须朝绛节，湖边何得爱青山。
送奎章阁广成局副杨元成奉旨之徽州熟纸因道便过家钱唐二首·其一
作者：傅若金
朝代：元

新安江水清见底，水边作纸明于水。兔臼霜残晓月空，鲛宫练出秋风起。五云高阁染宸章，最忆吴笺照墨光。明朝驿使江南去，诏许千番贡玉堂。
送奎章阁广成局副杨元成奉旨之徽州熟纸因道便过家钱唐二首·其二
作者：傅若金
朝代：元

绿槐五月高云冷，行人辞阙瞻乡井。奎壁秋回帝座深，斗牛夜隔天河永。君今衔命出江关，却到徽州几日还。天上应须朝绛节，湖边何得爱青山。
送姚子微
作者：傅若金
朝代：元

双阙除书下玉阶，三湘回棹拂珠厓。天垂铜柱南低海，地入金陵北近淮。江国雁来秋肃肃，驿楼鸡动晓喈喈。大家定有东征赋，鲑菜随船慰老怀。
送孔学文之湘乡州判
作者：傅若金
朝代：元

郡邑频骚动，朝廷失抚绥。君由先圣出，政学古人为。北极回旋里，东门祖饯时。家从天上挈，官自日边移。雪树违燕市，风帆掠楚祠。大江开浩荡，灵岳见参差。候吏迎皆喜，州人到恐迟。苔虚蒋琬宅，竹净褚公池。閒暇应携酒，登临得赋诗。此邦称富庶，今代益蕃滋。地气湘潭会，天文翼轸垂。山川曾屡涉，风土向来知。粳稻金缠穗，松杉翠压枝。鱼肥春雨窟，牛满夕阳陂。禹贡连三澨，虞巡接九疑。至仁终远被，淳俗未全漓。豹隐多文采，鸿飞足羽仪。五兵閒警逻，千耦乐耘耔。听讼宁求异，观风政在兹。治成听举最，万里慰怀思。
送孔惟中再谒祖林
作者：傅若金
朝代：元

吾郡称文物，君家续圣贤。尼山悬日月，野树隔云烟。追远逢昭代，游方及盛年。北通三仲谱，南下九江船。雁起垂纶外，鸥飞解缆前。水凉闻雨坐，沙暝望星眠。岱岳遥临海，河流远自天。路询洙泗境，人指郓欢田。日观朝辉接，风云暮色连。閟宫俱寂寂，阙里独绵绵。翠合知林墓，翚飞识庙堧。趋庭槐气润，拜下柏阴圆。科斗残书帙，旋虫坏乐悬。图稽始祖出，世别小宗传。远近论昭穆，尊卑齿后先。杖裁楷木净，冠截桧皮坚。旧俗闻诗礼，遗仪见豆笾。玉倾当别酒，珠写赠行篇。古道嗟环辙，长途劝著鞭。京师同逆旅，瀛海限飞仙。赋或君王问，贫应故旧怜。苦吟冰合砚，危坐雪侵毡。鱼目从人贵，蛾眉祇自妍。犹怀薛氏剑，未绝伯牙弦。卒业思归鲁，离群遽发燕。霜蹄终奋迅，风翼暂回旋。文忆来时把，诗要去日联。绿芜羁思满，青柳别愁牵。为客惭乌鸟，因君感杜鹃。兖城多驿使，频寄彩云笺。
送孙伯起掾岭南
作者：傅若金
朝代：元

北去频闻霜雪多，驿程犹是过滦河。悲风绝幕回苍隼，落日穹庐卧紫驼。行色且谋寒夜饮，别怀休忆醉时歌。都门已隔千行柳，况复乡山老薜萝。
送幻上人还高丽
作者：傅若金
朝代：元

梵宇通辽海，僧居属弁韩。鳌依三藏立，龙近众香蟠。异域今为一，游方故不难。绣幢来日下，金刹满云端。世主多尊佛，沙弥总授官。衣传中土遍，锡挂上方寒。网树珠垂络，香株宝刻阑。况兹穷壮丽，知尔久盘桓。故国春频至，长途雪又残。风沙归寺远，岁月作程宽。日落经华表，天穷得翠峦。木杯过渡稳，莲座出波乾。暮雨鸣斋鼓，春风倚钓竿。诵经泉客听，传钵海神看。行住都如幻，虚空未足抟。路应归后忆，云向坐时观。紫极迷天乐，青霄隔露盘。如逢国王问，为说圣人安。
送庐陵范会宗入京省兄朝宗
作者：傅若金
朝代：元

大范留京国，斋居接栋梁。端门通籍晚，望苑曳裾长。远客逢难弟，诸公比季方。题诗晴望岳，载酒夜浮湘。万里怀燕市，三年厌楚乡。旅游成独往，兄在慰相望。马酒宜风土，狐裘耐雪霜。况闻周选举，不废汉贤良。紫电依龙种，青霄属雁行。故人多在北，应念独南翔。
送张秀才北上时将赴海
作者：傅若金
朝代：元

身逐征帆赴海涯，道逢行李问京华。涓人解致燕王马，卜史工占蜀客槎。冠盖早朝星在树，管弦春宴月当花。盛时繁丽应如昨，把酒闻莺肯忆家。
送杜德常御史赴西台
作者：傅若金
朝代：元

御史才华旧省郎，翩翩云路起鹓行。天回紫阁明奎壁，地切乌台动雪霜。分陕定存周礼乐，过秦犹有汉文章。欲因巡郡还搜访，别酒临风意独长。绣衣此别近如何，骢马西行处处过。驿树苍茫连灞浐，江花浩荡过岷峨。三秦久诉诛求尽，六诏仍闻警急多。早听封章切肝胆，为怜编户困干戈。
送杜德常御史赴西台·其一
作者：傅若金
朝代：元

御史才华旧省郎，翩翩云路起鹓行。天回紫阁明奎壁，地切乌台动雪霜。分陕定存周礼乐，过秦犹有汉文章。欲因巡郡还搜访，别酒临风意独长。
送杜德常御史赴西台·其二
作者：傅若金
朝代：元

绣衣此别近如何，骢马西行处处过。驿树苍茫连灞浐，江花浩荡过岷峨。三秦久诉诛求尽，六诏仍闻警急多。早听封章切肝胆，为怜编户困干戈。
送杨翼之还清江
作者：傅若金
朝代：元

同郡晚相得，还家君独先。艰难万感集，离别众愁牵。盗贼凶荒后，干戈饷馈前。故园思缩地，行路叹登天。郡国方收马，江湖总税船。遂嫌居郁郁，竟作去翩翩。芝岭宁忘世，桃源似欲仙。游鲲轻万里，归鹤异千年。已谢苏秦印，无论祖逖鞭。道瞻匡阜雨，山背蓟门烟。远色芙蓉浦，浓香䆉稏田。藏书犹有壁，坐客岂无毡。我亦怀三釜，谁能乞一钱。将诗不敢寄，多是断肠篇。
送林彦广祠南北镇
作者：傅若金
朝代：元

中使传香下玉墀，儒臣代祀出金闺。幡幢北起开恒岳，舟楫东回入会稽。望海也知晨驻马，渡江休信夜燃犀。名山见说多仙气，应得从容散杖藜。
送湘中李从事赴郴幕
作者：傅若金
朝代：元

长沙上游山水窟，郴阳自古说名邦。天围翠岳连三楚，地合清湘赴九江。归去收书经石室，坐来拄版对云窗。西风惨淡都门别，莫爱青楼倒玉缸。
送笃御史之南台
作者：傅若金
朝代：元

旅馆天寒尽日空，绣衣临访走儿童。已闻俗客惊题凤，更访邻人失避骢。短刺实愁归后见，清樽虚拟别时同。明朝挟策秦淮道，惆怅燕云隔断虹。
送苏伯修侍郎分部扈跸
作者：傅若金
朝代：元

扈圣千官出，分曹六职俱。侍郎精古学，议礼应时须。车盖连诸郡，衣冠接两都。句陈严内拱，屏翳肃前驱。滦水开宫殿，龙门起画图。仗依云气肃，人望日华趋。马酒来官道，驼羹出御厨。露疑金作掌，冰想玉为壶。地绝分寒燠，天清习晓晡。会朝常咫尺，奏对祇须臾。旧俗怀《周雅》，今贤诵《禹谟》。爱君期得道，忧国况为儒。久客嗟牢落，诸公念朴愚。路经南粤险，心戴北辰孤。汲引劳修绠，吹嘘倚大炉。临风思何限，相送独勤渠。
送蒙古潘学士
作者：傅若金
朝代：元

奎宿凝华协帝符，龟图呈画照坤舆。衣冠治定通重译，竹帛文词变六书。分教已从官独冷，致身宁论术犹疏。朝来鼓棹潇湘去，处处秋粳荐白鱼。
送观至能赴广西宪司经历
作者：傅若金
朝代：元

蓟门官柳遍鸣禽，马上离人酒强斟。久以才名称阙下，忽持风采照江津。三湘晓雨开衡岳，百粤春深接桂林。何逊到官劳赋咏，谢安携客喜登临。吏人静往山城僻，部使閒过幕府深。溪里药苗寒自绿，道傍榕树昼多阴。蛮夷比岁频骚动，岩壑何人更讨寻。明日孤帆逐君发，长沙南望最伤心。
送贺尚书致仕后赴召
作者：傅若金
朝代：元

使者徵行立晓风，宰臣传诏守离宫。关中旧忆留萧相，江左今看起谢公。路经琴峡秋声满，天绕滦河御气通。闻说至尊劳睿想，莫令行色后宾鸿。
送赵仲礼御史兼呈王侍御五首
作者：傅若金
朝代：元

文章御史久为郎，南赴金陵道路长。百粤云山连楚大，六朝烟树入隋荒。清秋按郡行骢马，落日登台咏凤凰。新喜诸公振风采，早闻当道去豺狼。都门相送意踌躇，别路秋生白羽车。霜雪总看雕去疾，风烟那问雁来疏。岭南斥堠愁烽燧，江左诛求畏简书。白面少年空解事，绣衣行县定何如。建业城头鸟乱啼，知君感古夜闻鸡。荆扬贡赋元趋鲁，晋宋文章渐入齐。草疏或依松影坐，哦诗应就竹阴题。书来宜忆京华客，日日长衢听马嘶。衮衮晴云塞要津，终闻圣主用儒臣。蜀都文物来西汉，奎阁图书近北辰。此日赐冠簪獬豸，暮年留像画麒麟。极知风俗须扬激，肯使贤才但隐沦。赐车南粤初归日，驻节秦淮欲暮天。啸咏偶经梁旧寺，登临犹忆晋诸贤。谢安别墅虫鸣里，王导新台鸟去前。多谢府中贤侍御，别时能作送行篇。
送赵仲礼御史兼呈王侍御五首·其一
作者：傅若金
朝代：元

文章御史久为郎，南赴金陵道路长。百粤云山连楚大，六朝烟树入隋荒。清秋按郡行骢马，落日登台咏凤凰。新喜诸公振风采，早闻当道去豺狼。
送赵仲礼御史兼呈王侍御五首·其三
作者：傅若金
朝代：元

建业城头鸟乱啼，知君感古夜闻鸡。荆扬贡赋元趋鲁，晋宋文章渐入齐。草疏或依松影坐，哦诗应就竹阴题。书来宜忆京华客，日日长衢听马嘶。
送赵仲礼御史兼呈王侍御五首·其二
作者：傅若金
朝代：元

都门相送意踌躇，别路秋生白羽车。霜雪总看雕去疾，风烟那问雁来疏。岭南斥堠愁烽燧，江左诛求畏简书。白面少年空解事，绣衣行县定何如。
送赵仲礼御史兼呈王侍御五首·其五
作者：傅若金
朝代：元

赐车南粤初归日，驻节秦淮欲暮天。啸咏偶经梁旧寺，登临犹忆晋诸贤。谢安别墅虫鸣里，王导新台鸟去前。多谢府中贤侍御，别时能作送行篇。
送赵仲礼御史兼呈王侍御五首·其四
作者：傅若金
朝代：元

衮衮晴云塞要津，终闻圣主用儒臣。蜀都文物来西汉，奎阁图书近北辰。此日赐冠簪獬豸，暮年留像画麒麟。极知风俗须扬激，肯使贤才但隐沦。
送邓朝阳归赴分宁州杉市巡检
作者：傅若金
朝代：元

男儿生当游八区，焉能郁郁守座隅。往昔滞留湘中日，我兄翱翔天子都。先皇崇文坐垂拱，平明西阁千官拥。琼岛称觞日月閒，玉阶奏赋星辰动。后来执笔随天官，纂述大典垂不刊。书成入对紫微曙，宴罢归辞青琐寒。兄今得官三釜足，借乘逻骑南山麓。我有家君欲寄将，柴门回映清江曲。
送金华王琴士还山
作者：傅若金
朝代：元

年少金华客，囊琴暂出山。忽闻春水满，径逐暮云还。三洞飘玄鹤，双溪下白鹇。应寻牧羊子，时过绿萝关。
送陈众仲助教赴江浙儒学提举
作者：傅若金
朝代：元

秋风吹浮云，鸣雁复南翔。山川何憀慄，草木日夜黄。客行岁云除，僶俛怀旧乡。君行即吴会，执别此河梁。淮泗多奔流，云海浩茫茫。灵飙翼飞舻，驰景曜征裳。去途日以远，来会日已长。援之不可得，踯躅情内伤。
道士矶阻风过吕相墓
作者：傅若金
朝代：元

危樯风急晚相依，间谒荒坟吊落晖。白酒暂谋同辈饮，青山因感昔人非。荆襄万里空残堞，吴楚千帆掠断矶。今古高门总丘墓，英雄何用苦沾衣。
邯郸行
作者：傅若金
朝代：元

邯郸城头下白日，邯郸市上风萧瑟。故垒空馀鸟雀悲，荒垣只见狐狸出。何王坟墓对山阿，尚忆诸侯争战多。赵客归来重毛遂，秦军老去畏廉颇。黄尘白草宫前道，鬼火如灯夜相照。公子秋来不见过，美人月下那闻笑。当时冠盖激浮云，挝钟考鼓宴青春。只今惟有邮亭树，还送年年行路人。
金人击鞠图
作者：傅若金
朝代：元

古来北方善骑射，材力往往矜豪雄。吾观《金人击鞠图》，意气已欲横土中。黄旗雕羽指天黑，绣柱龙鳞掀日红。鸣鞭纵辔捷一发，左回右折如旋风。流星迸乱拂衣里，飞电翕忽生马鬃。极知此艺较轻矫，驰骋亦似观成功。后来唇齿不自惜，纵习武勇终亡国。当时得失争一丸，百岁安危复何益。
金人击鞠图
作者：傅若金
朝代：元

骏马如云击鞠驰，衣冠彷佛正隆时。向来北地誇豪俊，不省中原厌乱离。
金竹道中书所见
作者：傅若金
朝代：元

日上清雾开，山虚翠烟集。纷纷群木中，时见孤松立。
金竹道中书题桃花驿
作者：傅若金
朝代：元

征南万里使，行道畏蹉跎。平壤踰淮少，青山入楚多。田依深谷转，路迫断崖过。后夜南楼月，羁离奈尔何。
金陵晚眺
作者：傅若金
朝代：元

金陵古形胜，晚望思迢遥。白日馀孤塔，青山见六朝。燕迷花底巷，鸦散柳阴桥。城下秦淮水，年年自落潮。
铜雀砚歌
作者：傅若金
朝代：元

邺中文砖天下奇，流传为砚亦堪悲。月砌寒倾古台暮，雨犁耕出断钗时。荒凉火烧狐兔窟，金棺别葬奸雄骨。石麟暗刻魏春秋，铜雀空题汉年月。可怜此砚依浮世，曾见高筵美人醉。行迹犹沾旧袜尘，啼痕已灭新妆泪。向来登践日纷纷，即今磨洗见奇文。题诗为吊西陵树，地下曹瞒那得闻。
长沙见严亲
作者：傅若金
朝代：元

游子方春至，严亲尽日怜。别来忧道路，喜定问山川。百粤元过岭，三湘总入天。归朝诫努力，江上莫留连。
长芦
作者：傅若金
朝代：元

水国常含卤，沙场业煮盐。转输分使出，征榷置官监。桥坏仍通市，船来总落帆。依依道傍柳，无那拂征衫。
闻张吏部督海运归咏怀奉简
作者：傅若金
朝代：元

日边双节下沧溟，云际千艘赴驿亭。直为邦畿须转粟，也因江海念流萍。玉京永夜瞻卿月，银汉清秋识使星。待尽西风始相见，客愁如酒一时醒。
陵州
作者：傅若金
朝代：元

远道千峰隔，长河万折流。风帆不可住，今夕过陵州。
雪中次元茂才
作者：傅若金
朝代：元

北阙今晨雪满墀，腐儒忧国畏人知。月寒弱水迷三岛，云暗苍梧失九疑。瑞木细飘天上叶，梅花潜发岭南枝。山阴那得乘佳兴，起绕前轩自咏诗。
雪中送宋上舍仲敏归滑州省亲
作者：傅若金
朝代：元

北风何烈烈，雨雪亦雱雱。游子去成均，将归古灵昌。诗书岂不乐，岁晏怀我乡。我乡伊可怀，父母在中堂。休告亦有时，定省焉可忘。浮云踰大伾，白日照宣防。子行日已至，送者各尽觞。当歌念远游，令我愧中肠。
韩淮阴庙
作者：傅若金
朝代：元

淮阴万古英雄恨，楚树荒荒夕照残。水夹废城春草合，云昏遗庙野花寒。封齐安用真王印，兴汉空馀大将坛。高帝旌旗俱寂寞，断碑零落后人看。
题书船入蜀图送黄尚质赴夔州蒙古教授
作者：傅若金
朝代：元

楚客之官汎蜀船，画图盈尺见山川。九江树色潇湘外，三峡猿声滟滪前。方译渐通巴俗语，国书新绝汉人传。岂无好事能携酒，问字时时集讲筵。
题云崖图
作者：傅若金
朝代：元

高崖含青空，云气所出入。絪缊日千态，崭绝恒特立。雨合龙挂低，风回鸟飞急。寄言为山者，进篑庶可及。
题卫知事广衍仓西轩墨竹歌
作者：傅若金
朝代：元

吾闻渭川竹如箦，太仓欲致那可得。开眼晴烟落户牗，透裳冰雪生胸臆。爱之借问作者谁，母乃与竹同标格。自是君怀足清致，故须好事留真迹。阴森雨气发中林，飒爽秋声起前席。微坡直具百亩意，老干真凭万钧力。玄豹犹含隐雾章，苍龙已奋干霄翼。火云六月思远避，安得坐我林间石。待实谁怜彩凤饥，钓鳌未试长竿直。为君歌罢久叹息，群玉萧萧动高壁。
题墨梅二首
作者：傅若金
朝代：元

老树亚晴空，疏花带寒野。风流不自惜，澹泊从人写。岁晏孰能娱，空山少来者。孤花何婉娩，玉立含幽素。短短时出桥，疏疏或临路。生疑檐下月，半照墙西树。
题墨梅二首·其一
作者：傅若金
朝代：元

老树亚晴空，疏花带寒野。风流不自惜，澹泊从人写。岁晏孰能娱，空山少来者。
题墨梅二首·其二
作者：傅若金
朝代：元

孤花何婉娩，玉立含幽素。短短时出桥，疏疏或临路。生疑檐下月，半照墙西树。
题墨蒲桃
作者：傅若金
朝代：元

上苑根株少，风沙道路长。也知随汉节，终得荐君王。
题天使馆
作者：傅若金
朝代：元

元统三年颁正朔，诏书远到极南开。使旌入馆青云动，仙盖临江白日回。谕蜀岂劳司马檄，朝周终见越裳来。还家耆旧应相问，文化如今遍九垓。
题宜春钟清卿清露轩
作者：傅若金
朝代：元

秋气集太虚，夕光溥高树。时闻阴液坠，暗识商飙度。旎旎星动林，英英月霏雾。凉扃息尘想，幽琴寄玄悟。寂历松上声，逍遥丘中趣。钧天澹斜景，银汉蔼微素。古调今所稀，大音谁能喻。仙人饮沆瀣，寿命金石固。千岁不可期，空歌徒延慕。
题家山小景·其一
作者：傅若金
朝代：元

浴凫飞鹭聚寒塘，落雁归鸦映夕阳。忽忆湖南烟树里，倚栏秋思正茫茫。
题山家山景二首
作者：傅若金
朝代：元

万壑苍苍云气昏，石泉斜落古松根。前林欲暝僧归晚，应听钟声到寺门。雁起秋空树色遥，行人江上驻归桡。海门东去应千里，白日微茫见落潮。
题山家山景二首·其一
作者：傅若金
朝代：元

万壑苍苍云气昏，石泉斜落古松根。前林欲暝僧归晚，应听钟声到寺门。
题山家山景二首·其二
作者：傅若金
朝代：元

雁起秋空树色遥，行人江上驻归桡。海门东去应千里，白日微茫见落潮。
题山水小景杂画四首
作者：傅若金
朝代：元

空村断行迹，深雪连昏暮。惨淡既平冈，坡陀复盈路。时闻一树折，犹见群鸟去。中有映书人，柴扉对何处？江白云稍归，山青树如沐。轻舟渔石渚，独骑经林麓。野气昏已明，泉声断犹续。坐忆汎湘时，村西见茅屋。云归山欲暝，月出泉相映。石影生夜寒，松声起僧定。遥疑露下立，或发风中咏。幽境何阒寥，长廊罢钟磬。盘盘苍山根，泉石如素练。含风静复响，触石惊相溅。竹回秋气来，松凉夏阴转。山翁阅妙理，独立无人见。
题山水小景杂画四首·其一
作者：傅若金
朝代：元

空村断行迹，深雪连昏暮。惨淡既平冈，坡陀复盈路。时闻一树折，犹见群鸟去。中有映书人，柴扉对何处？
题山水小景杂画四首·其三
作者：傅若金
朝代：元

云归山欲暝，月出泉相映。石影生夜寒，松声起僧定。遥疑露下立，或发风中咏。幽境何阒寥，长廊罢钟磬。
题山水小景杂画四首·其二
作者：傅若金
朝代：元

江白云稍归，山青树如沐。轻舟渔石渚，独骑经林麓。野气昏已明，泉声断犹续。坐忆汎湘时，村西见茅屋。
题山水小景杂画四首·其四
作者：傅若金
朝代：元

盘盘苍山根，泉石如素练。含风静复响，触石惊相溅。竹回秋气来，松凉夏阴转。山翁阅妙理，独立无人见。
题张天彝山水卷
作者：傅若金
朝代：元

江上晴云起岛山，行人长慕钓舟閒。双鸿更背湘潭去，朝尽衡阳几日还。
题张齐公祠
作者：傅若金
朝代：元

将军结发事先朝，百战山河血未销。总说霁云能慷慨，兼闻去病最嫖姚。烟尘剑戟迷秋峒，风雨旌旗落暮潮。自古英雄须庙食，精灵何待楚词招。
题方叔高归羸集后
作者：傅若金
朝代：元

凤凰城中木落时，空斋独夜把君诗。最怜庾信肠堪断，常思阴铿鬓蚤垂。
题杂画
作者：傅若金
朝代：元

空江白鹭起，远树苍烟合。日落汎舟时，长天见孤塔。
题松庵上人墨蒲桃二首
作者：傅若金
朝代：元

汉苑寻常露下时，月明高架影参差。上林近日无来使，肠断江南见一枝。露颗含香近客衣，蜜蜂蝴蝶绕藤飞。夜来应值骊龙睡，探得明珠月下归。
题松庵上人墨蒲桃二首·其一
作者：傅若金
朝代：元

汉苑寻常露下时，月明高架影参差。上林近日无来使，肠断江南见一枝。
题松庵上人墨蒲桃二首·其二
作者：傅若金
朝代：元

露颗含香近客衣，蜜蜂蝴蝶绕藤飞。夜来应值骊龙睡，探得明珠月下归。
题栖碧山为淦龚舜咨赋
作者：傅若金
朝代：元

山人爱山如李白，幽栖还在碧云深。松杉绕屋清宵响，雷雨悬崖白昼阴。石上每同仙客坐，花间犹恐世人寻。京华日日多尘土，终拟投簪话夙心。
题渊明漉酒图
作者：傅若金
朝代：元

渊明性嗜饮，所遇适其真。漉酒东篱下，邈若旁无人。捐绂非所吝，焉爱头上巾。田园日成趣，松菊相与亲。百年何为尔，酩酊及兹辰。陶然至和内，混沌以为邻。
题画
作者：傅若金
朝代：元

迢递云山隔远溪，微茫烟水带长堤。秋来木叶多摇落，日暮寒鸦不肯栖。
题画松
作者：傅若金
朝代：元

遥忆商颜松色青，女萝枝上醉眠醒。自从四皓安刘后，岁暮何人采茯苓。
题章存诚十三马图
作者：傅若金
朝代：元

韩干画马天下闻，笔力远到曹将军。忽从座右见神骏，落日萧萧愁暮云。雄姿利气閒且逸，雾鬣风鬉十三匹。神龙变化未可知，天驷光芒有时失。去年刷马喧都鄙，纷纷杀马输马耳。骐骥遥依沙漠寒，驽骀尽向风尘死。江南近来一匹无，君家乃得存此图。便当持献穆天子，上下八骏同驰驱。
题笃御史海鹘图
作者：傅若金
朝代：元

空庭海鹘谁所状，海气初高鹘神王。云脚西腾弱水涯，潮头东出飞霞上。此时扶桑色始分，下视百鸷空其群。日中金乌侧相避，篱下凡禽何足论。
题苏氏耕乐堂
作者：傅若金
朝代：元

少年思薄宦，既老思田里。耦耕非吾事，素食良所耻。时雨行东皋，平畴被流水。兴言命童稚，东作从兹始。饭牛桑苧阴，秉耒郊原里。旧麦既青青，新苗复靡靡。升堂举杯酌，閒暇阅经史。有秋庶可待，敦本聊自喜。古人不复存，斯士亦云已。食力吾所安，夜行贵知止。
题衡阳驿
作者：傅若金
朝代：元

南来山不尽，北望意何如？恨杀衡阳雁，来时不带书。
题袁宏泊渚图
作者：傅若金
朝代：元

秋气集空渚，月彩汎微波。夕坐起遥思，中流闻啸歌。移舟近相即，酌酒望银河。高怀世稀偶，良会岂更多。未知百岁下，视此复如何。
题饮马图
作者：傅若金
朝代：元

一斛寒泉照紫骝，萧萧骏尾动高秋。夜来枥上西风满，忆傍寒云饮陇头。
飞雪篇
作者：傅若金
朝代：元

北风厉中宵，明晨散飞雪。连翩素彩动，泱漭玄阴结。群林互腾耀，众景纷变灭。既增寒竹姿，复宜青松节。因高始成势，遇坎俄就缺。东西衢路间，来往昧深辙。众秽交凌践，幽光自娱悦。皎皎恒易污，无为恃清洁。
驾发
作者：傅若金
朝代：元

天门晓启黄金锁，路马遥翻碧玉蹄。银烛荧荧花外出，翠蕤冉冉柳边迷。千官剑佩屯云合，五卫旌旗拥日齐。后夜龙沙驻清跸，侍臣不寝听晨鸡。
高明楼
作者：傅若金
朝代：元

江上孤城映水回，市中层构出尘开。衡庐树入青天尽，章贡波翻白日来。每曰陈登门有客，最传王粲赋多才。阑干百尺应能借，乘兴谁同月下杯。
魏元君坛戏和陈彦高
作者：傅若金
朝代：元

衡岳仙成只可闻，南昌何处觅夫君。邻儿狡似东方朔，偷得金桃不见分。
龙翔寺
作者：傅若金
朝代：元

梵王宫殿倚青冥，先帝旌幢拥百灵。宝网自鸣空里乐，琅函时出赐来经。近山凤去花仍碧，遥海龙归树独青。玉辇宸游竟寥廓，行人挥泪读新铭。
三联
作者：僧家奴
朝代：元

波摇海日添诗兴，座引天风吹酒醒。
次联
作者：僧家奴
朝代：元

万井人家铺地锦，九衢楼阁画帏屏。
水调歌头·偕宪掾分司尉邑，偶得友人招隐之
作者：兀颜思忠
朝代：元

白云渺何许，目断楚江天。悲风大河南北，跋涉几山川。手线征衫尘暗，雁足帛书天阔，恨入短长篇。青镜晓慵看，华发早盈颠。叹流光，真逝水，自堪怜。明年屈指半百，勋业愧前贤。霄汉骖鸾无梦，桑梓归耕有计，醉且付高眠。寄谢鹿门老，待我共谈元。
客中除夕
作者：元
朝代：元
体裁：七言律诗

瞬息光阴赴壑蛇，迟留此夕上天涯。三更孤枕两年梦，四壁一灯千里家。是处送穷惊爆竹，巡檐索笑看梅花。明朝甲子颁新历，饮后屠苏莫叹嗟。
和郑邦达主簿
作者：元之
朝代：元

斗粟折腰真鄙夫，且图一饱似侏儒。渊明欲赋归来引，未免弦歌预计谟。望重东京宪与香，自怜忝祖寸无长。高天厚地容蝼蚁，乞与江湖作漫郎。长倩抱关真碌碌，仲升吐策但平平。头颅四十已自揣，空负林宗裁鉴明。风姿眇眇志堂堂，诗句惊人易数长。高士行看三府辟，可容枳棘困仇香。邂逅天涯一破颜，缁尘染素客途艰。休将俗眼轻游子，无数珠玑咳唾间。
高端叔挽词
作者：元之
朝代：元

百氏极旁搜，潜心老不休。邻光时自照，箪食孰堪忧。弟子多蓝绶，先生竟白头。凄凉数间屋，知我独春秋。铁石赋梅花，闲情白玉瑕。两公终磊落，千载敢諠哗。清节成瑰伟，浮词尚檗芽。君看死生际，不见一毫差。满卷变离骚，欧公一素袍。岂惟将厚意，要使丐残膏。宿草成千古，生刍为一号。虽无韩子诔，贞曜本来高。
题张明府清风堂
作者：元佐
朝代：元

麦陇初秋晓吹寒，新篁摇动碧琅玕。涤烦解愠谁相似，父老人人说长官。素纨摇月坐高堂，病暍应无困道傍。好倩丰隆吹火伞，人间各受一襟凉。万叠春山积雨晴，新茶处处煮车声。不应独送月团片，偏与卢仝两腋生。
厦门杨石松
作者：元华
朝代：元

家风无敌北而南，列戟门资六艺谙。元、白名高皆压倒，程、朱道广已同参。鸣琴和卜羊城治，作画奇从鹭屿探。结契愿如韩与孟，联吟何日共诗龛。当年卢、骆本齐名，华萼楼高播远声。才得十全真旷代，交无一见信多情。推袁雅谊殷勤甚，御李微忱企慕诚。行见炎州歌五裤，鳣堂世泽定公卿。
清平乐·题碧梧苍石图
作者：元卿
朝代：元

因缘未断。江上湖平岸。心事留连烟水漫。愁见天边孤雁。买兰和粉方成。因何辜负芳卿。老树不禁风落，寒猿夜夜哀声。
上党
作者：元吉
朝代：元
体裁：古风

怒山出老拳，寒色顽赑屃。城根插沙水，斗绝虎相视。忆昔宣武兵最强，合围步骤如扼吭。那知一叱立破散，谁道亚子口尚黄。呜呼皇天肯悔祸，岂有盗贼称天王。要留千古论曲直，故垒依稀榆叶赤。
夜坐
作者：元吉
朝代：元
体裁：七言绝句

森森夜气落寒櫩，閒把离骚酒正酣。忽忆梅花不成语，梦中风雪在江南。
折桂令·自述
作者：元吉
朝代：元

华阳巾鹤氅蹁跹，铁笛吹云，竹杖撑天。伴柳怪花妖，麟祥凤瑞，酒圣诗禅。不应举江湖状元，不思凡风月神仙。断简残编，翰墨云烟，香满山川。
早发博州
作者：元吉
朝代：元
体裁：五言律诗

落落空城在，萧萧独客归。古今殊未了，心迹每相违。魏国山河美，唐家节度非。偷生惭宿鸟，霜月上征衣。
自葫芦河至居庸关
作者：元吉
朝代：元
体裁：古风

男儿不成名，命也负羁绁。投袂出门去，浩荡破边色。飞沙白荡胸，落叶黄没膝。微阳割层暝，山骨紧格格。抉眼已峥嵘，置身何突兀。健雕势欲落，老马智亦屈。气岸勇枝梧，脉络大包括。物候秋冬交，土风夷夏隔。怀归畏简书，欲往投鬼蜮。无言答酸楚，有血洒寥阒。古来丧乱中，天地坐局蹐。形骸尽则已，烈士裹马革。
陪翟三游平州东城
作者：元吉
朝代：元
体裁：五言律诗

老境逢春色，平州聚德星。不堪歌敕勒，并欲案丁零。雪泥残年白，山呈太古青。殊方更分手，莫角若为听。
题徐良夫耕渔轩
作者：元圭
朝代：元
体裁：古风

高士解尘鞅，结庐遂幽素。旷尔乐天真，怡然乃成趣。青山荫虚牖，白云霭嘉树。饮水岂吾贫，茹藿非吾虑。野花自妍芳，山乌亦幽聚。一与众累暌，既往亦已悟。时与樵者行，或从朋侣赋。寄谢华冕流，何为逐鹓鹭。
中呂·喜春來春宴
作者：元好問
朝代：元

春盤宜剪三生菜，春燕斜簪七寶釵，春風春醞透人懷。春宴排，齊唱喜春來。梅殘玉靨香猶在，柳破金梢眼未開，東風和氣滿樓臺。桃杏折，宜唱喜春來。梅擎殘雪芳心奈，柳倚東風望眼開，溫柔樽俎小樓臺。紅袖繞，低唱喜春來。攜將玉友尋花寨，看褪梅妝等杏腮，休隨劉阮到天台。仙洞窄，且唱喜春來。
仙呂·後庭花破子
作者：元好問
朝代：元

玉樹後庭前，瑤華妝鏡邊。去年花不老，今年月又圓。莫教偏，和花和月，大家長少年。夜夜璧月圓，朝朝瓊樹新。貴人三閣上，羅衣拂繡茵。後庭人，和花和月，共分今夜春。
雙調·驟雨打新荷
作者：元好問
朝代：元

綠葉陰濃，遍池塘水閣，偏趁涼多。海榴初綻，妖豔噴香羅。老燕攜雛弄語，有高柳鳴蟬相和。驟雨過，珍珠亂糝，打遍新荷。人生有幾，念良辰美景，一夢初過。窮通前定，何用苦張羅？命友邀賓玩賞，對芳樽淺酌低歌。且酩酊，任他兩輪日月，來往如梭。
黃鐘·人月圓卜居外家東園
作者：元好問
朝代：元

重岡已隔紅塵斷，村落更年豐。移居要就，窗中遠岫，舍後長松。十年種木，一年種穀，都付兒童。老夫惟有，醒來明月，醉後清風。玄都觀裡桃千樹，花落水空流。憑君莫問，清涇濁渭，去馬來牛。謝公扶病，羊曇揮涕，一醉都休。古今幾度，生存華屋，零落山丘。
【中吕】喜春来
作者：元好问
朝代：元

春宴春盘宜剪三生菜，春燕斜簪七宝钗，春风春酝透人怀。春宴排，齐唱喜春来。梅残玉靥香犹在，柳破金梢眼未开，东风和气满楼台。桃杏折，宜唱喜春来。梅擎残雪芳心奈，柳倚东风望眼开，温柔樽俎小楼台。红袖绕，低唱喜春来。携将玉友寻花寨，看褪梅妆等杏腮，休随刘阮到天台。仙洞窄，且唱喜春来。
一井金
作者：元好问
朝代：元
体裁：古风

绿阴清昼。雨茸梅子黄时候。华堂金兽。香润炉烟透。舞燕回轻袖。歌凤翻新奏。院静人稀，永日迟迟花漏。一杯为寿。笑捧处自传纤手。钗头花有。瑞草宜男□。不愿金盈甃。不愿珠盈斗。惟愿董风，岁岁人长久。
丁未寒食归自三泉
作者：元好问
朝代：元

春山晴暖紫生烟，山下分流百道泉。未放小桃装野景，已看茅屋映秋千。饥乌得食争相唤，醉叟行歌只自颠。寒食明年定何许，故人尊酒且留连。
七夕
作者：元好问
朝代：元

天街奕奕素光移，云锦机閒漏箭迟。谁与乘槎问银汉，可无风浪借佳期。
七贤堂
作者：元好问
朝代：元
体裁：七言绝句

石坛高树映寒藤，閒有沙鸥静有僧。总爱山阳竹林好，七贤来了更谁曾。
三乡杂诗二首
作者：元好问
朝代：元

梦寐沧洲烂熳游，西风安得钓鱼舟。薄云楼阁犹烘暑，细雨林塘已带秋。尖新秋意晚晴中，六尺筇枝满袖风。草合断桥通暗绿，竹摇残照漏疏红。
三乡杂诗二首·其一
作者：元好问
朝代：元
体裁：七言绝句

梦寐沧洲烂熳游，西风安得钓鱼舟。薄云楼阁犹烘暑，细雨林塘已带秋。
三乡杂诗二首·其二
作者：元好问
朝代：元
体裁：七言绝句

尖新秋意晚晴中，六尺筇枝满袖风。草合断桥通暗绿，竹摇残照漏疏红。
三仙祠
作者：元好问
朝代：元
体裁：七言律诗

三仙祠下往来频，憔悴征衫满路尘。箫鼓未休寒食酒，樵苏时见旧都人。吹残芳树红仍在，展放平田绿已匀。西北并州隔千里，几时还我故乡春。
三奠子·同国器帅良佐仲泽置酒南阳故城
作者：元好问
朝代：元
体裁：词

上高城置酒，遥望舂陵。兴与废，两虚名。江山埋玉气，草木动威灵。中原鹿，千年后，尽人争。风云寤寐，鞍马生平。钟鼎上，几书生。军门高密策，田亩卧龙耕。南阳道，西山色，古今情。
三奠子·离南阳后作
作者：元好问
朝代：元
体裁：词

怅韶华流转，无计留连。行乐地，一凄然。笙歌寒食后，桃李恶风前。连环玉，回文锦，两缠绵。芳尘未远，幽意谁传。千古恨，再生缘。闲衾香易冷，孤枕梦难圆。西窗雨，南楼月，夜如年。
三奠子同国器帅良佐仲泽置酒南阳故城
作者：元好问
朝代：元

上高城置酒，遥望舂陵。兴与废，两虚名。江山埋玉气，草木动威灵。中原鹿，千年後，尽人争。风云寤寝，鞍马生平。钟鼎上，几书生。军门高密策，田亩卧龙耕。南阳道，西山色，古今情。
三奠子离南阳後作
作者：元好问
朝代：元

怅韶华流转，无计留连。行乐地，一凄然。笙歌寒食後，桃李恶风前。连环玉，回文锦，两缠绵。芳尘未远，幽意谁传。千古恨，再生缘。闲衾香易冷，孤枕梦难圆。西窗雨，南楼月，夜如年。
三门砥柱
作者：元好问
朝代：元
体裁：七言绝句

南北争教限大江，吴家才了又陈亡。画工只说三门险，不记茅津一苇航。
下黄榆岭
作者：元好问
朝代：元
体裁：古风

北崖玄武暮，黕黑如积铁。东厓劫火馀，绚烂开锦缬。就中岭头一峰凸朴奇，剩费寒云几千叠。摩围可望不可到，青壁无梯猿叫绝。林烟日射彩翠新，跬步疑有黄金阙。画工胸次墨汁满，那得冰壶贮秋月。直须潮阳老笔回万牛，露顶张颠挥醉帖。石门细路无涧泉，行人饥渴挽不前。辛苦黄榆三十里，岂知却有看山缘。
与张杜饮
作者：元好问
朝代：元
体裁：七言律诗

故人寥落晓天星，异县相逢觉眼明。世事且休论向日，酒尊聊喜似承平。山公倒载群儿笑，焦遂高谈四座惊。轰醉春风一千日，愁城从此不能兵。
与西僧伦伯达
作者：元好问
朝代：元
体裁：七言绝句

行云孤鹤万缘轻，遥见乡关眼便明。不似遗山元老子，尘埃风雨过平生。
世宗御书田不伐望月婆罗门引先得楚字韵
作者：元好问
朝代：元
体裁：古风

瑶光楼前按歌舞，桂树秋香月三五。白头谁解记开元，四海欢声自箫鼓。两都秋色皆乔木，三月阿房已焦土。天人亦有离别情，可是田郎心独苦。承平旧物《霓裳》谱，宝气晖晖映千古。银桥望极竟不归，灭没燕鸿下平楚。
丙辰九月二十六日挈家游龙泉
作者：元好问
朝代：元
体裁：七言律诗

风色澄鲜称野情，居僧闻客喜相迎。藤垂石磴云添润，泉漱山根玉有声。庭树老于临济寺，霜林浑是汉家营。明年此日知何处？莫惜题诗记姓名。
中吕·喜春来春宴
作者：元好问
朝代：元

春盘宜剪三生菜，春燕斜簪七宝钗，春风春酝透人怀。
春宴排，齐唱喜春来。
梅残玉靥香犹在，柳破金梢眼未开，东风和气满楼台。
桃杏折，宜唱喜春来。
梅擎残雪芳心奈，柳倚东风望眼开，温柔樽俎小楼台。
红袖绕，低唱喜春来。
携将玉友寻花寨，看褪梅妆等杏腮，休随刘阮到天台。
仙洞窄，且唱喜春来。
丰山怀古
作者：元好问
朝代：元
体裁：古风

丰山一何高，古屋苍烟重。开门望吴楚，鸟去天无穷。连山横巨鳌，白水亘长虹。川原郁佳气，自古南都雄。炎精昔季兴，卧龙起隆中。落落出奇策，言言揭孤忠。时事有可论，生晚恨不逢。汉贼不两立，大义皎日同。吴人操等耳，忍与分河潼。夺操而与权，何以示至公。一民汉遗黎，尺地汉故封。守民及守土，天地与相终。不能禦寇雠，顾以寇自功。既异鸿沟初，又非列国从。一券捐半产，二祖宁汝容。端本一已失，孤唱谁当从？至今有遗恨，庙柏号阴风。旧闻清泠渊，天籁如撞钟。山径野人语，诞幻欺孩童。开元有乱阶，鹿饮温泉宫。黄猿何为者，乃尔能啸凶。乾坤之大音，久郁理当通。清箱旦夕落，伫尔惊群聋。
临江仙
作者：元好问
朝代：元
体裁：词

明月清风无尽藏，平生老子南楼。阎闾谈笑说封侯。谁能知许事，一笑去来休。旧见辋川图画里，十年孤负欢游。百金早晚得菟裘。与君成二老，来往亦风流。
临江仙
作者：元好问
朝代：元
体裁：词

杨柳池塘桃李径，华堂寿宴初开。围春翠幕舞风回。东山携妓女，北海整尊罍。玉笋轻敲红象板，金荷潋滟传杯。笙歌缭绕宴春台。华山闲日月，□野醉蓬莱。
临江仙
作者：元好问
朝代：元
体裁：词

清晓千门开寿宴，绮罗香绕芳丛。红娇绿软媚芳丛。绣屏金翡翠，锦帐玉芙蓉。珠履争持添岁酒，葡萄酒饮金钟。人生福寿古难逢。好将家庆事，□□□□□。
临江仙
作者：元好问
朝代：元
体裁：词

自笑此身无定在，风蓬易转孤根。羡君归意满离尊。眼中茅屋兴，稚子已迎门。回首对床灯火处，万山深裹孤村。故人天末赋招魂。新诗凭寄取，憔悴不须论。
临江仙
作者：元好问
朝代：元
体裁：词

醉眼纷纷桃李过，雄蜂雌蝶同时。一生心事杏花诗。小桥春寂寞，风雨鬓成丝。天上鸾胶寻不得，直教吹散胭脂。月明千里少姨祠。山中开较晚，应有北阴枝。
临江仙·世事悠悠天不管
作者：元好问
朝代：元
体裁：词

世事悠悠天不管，春风花柳争妍。人家寒食尽藏烟。不知何处火，来就客心然。千里故乡千里梦，高城泪眼遥天。时光流转雁飞边。今春看又过，何日是归年。
临江仙·张光甫家儿子咬驴
作者：元好问
朝代：元
体裁：词

膝上添丁郎小小，鹓雏彩鹤初匀。书堂合与孟家邻。诵诗琴解□，论学墨沾唇。头玉峣峣眉刷翠，更将秋水为神。看花留待百年春。金鞍南陌上，惊动洛阳人。
临江仙·明月清风无尽岁
作者：元好问
朝代：元

明月清风无尽岁，平生老子南楼。阎闾谈笑说封侯。谁能知许事，一笑去来休。旧见辋川图画里，十年孤负欢游。百金早晚得菟裘。与君成二老，来往亦风流。
临江仙·李辅之在齐州，予客济源，辅之有和
作者：元好问
朝代：元
体裁：词

荷叶荷花何处好，大明湖上新秋。红妆翠盖木兰舟。江山如画里，人物更风流。千里故人千里月，三年孤负欢游。一尊白酒寄离愁。殷勤桥下水、几日到东州。
临江仙·相下与王以道饮，席间走笔为赋。王
作者：元好问
朝代：元
体裁：词

一段江山英秀气，风流天上星郎。烟花故国五云乡。只知心事在，争问鬓毛苍。千古西陵歌舞地，兴来忘却悲凉。相逢一醉莫停觞。东山看老去，湖海永相忘。
临江仙·自洛阳往孟津道中作
作者：元好问
朝代：元
体裁：词

今古北邙山下路，黄尘老尽英雄。人生长恨水长东。幽怀谁共语，远目送归鸿。盖世功名将底用，从前错怨天公。浩歌一曲酒千钟。男儿行处是，未要论穷通。
临江仙·荷叶荷花何处好
作者：元好问
朝代：元

李辅之在齐州，予客济源，辅之有和。
荷叶荷花何处好？大明湖上新秋。红妆翠盖木兰舟。江山如画里，人物更风流。
千里故人千里月，三年孤负欢游。一尊白酒寄离愁。殷勤桥下水，几日到东州！
临江仙·赠仲经女子楚楚
作者：元好问
朝代：元
体裁：词

阿楚新来都六岁，掌中一捻娇春。诗中有笔画难真。芝香云作朵，鱼细锦为鳞。旧说张门多静女，更和灵照情亲。夸谈体遣孔兄瞋。异时看小妹，林下谢夫人。
临江仙·赠答飞卿弟
作者：元好问
朝代：元
体裁：词

壮岁论交今晚岁，只君知我平生。六年相望若为情。吕安思叔夜，残月配长庚。济上买田堪共隐，嵩丘朝暮阴晴。紫云仙季白云兄。风流成二老，林下看升平。
临江仙·连日湖亭风色好
作者：元好问
朝代：元
体裁：词

连日湖亭风色好，今朝赏遍东城。主人留客过清明。小桃如欲语，杨柳更多情。为爱暮云芳草句，一杯聊听新声。水流花落叹浮生。故园春更晚，时节已啼莺。
临江仙·醉眼纷纷桃李过
作者：元好问
朝代：元

醉眼纷纷桃李过，雄蜂雌蝶同时。一生心事杏花诗。小桥春寂寞，风雨鬓成丝。天上鸾胶寻不得，直教吹散胭脂。月明千里少姨祠。山中开较晚，应有北阴枝。小桥南北梦幽寻。残醉瞢腾不易禁。一树杏花春寂寞，恶风吹折五更心。此予二十年前嵩山中诗也。
临江仙·饮昆阳官舍，有怀得新
作者：元好问
朝代：元
体裁：词

世故迫人无好况，酒杯今日初拈。昆阳城下酹苍蟾。乾坤悲永夜，笳鼓觉秋严。梦寐玉溪溪上路，竹枝斜出青帘。故人白发未应添。浩歌风露下，相望一掀髯。
临江仙与钦叔饮二首
作者：元好问
朝代：元
体裁：词

邂逅一尊文字饮，春风为洗愁颜。花枝入鬓笑诗班。登临千古意，天澹夕阳间。南去北来行老矣，人生茅屋三间。何人得似谢东山。紫箫明月底，高竹倚风鬟。
临江仙内乡北山
作者：元好问
朝代：元
体裁：词

夏馆秋林山水窟，家家林影湖光。三年间为一官忙。簿书愁里过，笋蕨梦中香。父老书来招我隐，临流已盖茅堂。白头兄弟共论量。山田寻二顷，他日作桐乡。
临江仙内乡寄嵩前故人
作者：元好问
朝代：元
体裁：词

昨夜半山亭下醉，洼尊今日留题。放船直到淅江西。冰壶天上下，云锦树高低。世上红尘争白日，山中太古熙熙。外人初到故应迷。桃花三百里，浑是武陵溪。
临江仙唐子西酒名齐物论，又曰养生主
作者：元好问
朝代：元
体裁：词

谁唤提壶沽美酒，浮生多负欢游。窗明窗暗百年休。凉风催雁过，春水带花流。仰视浮云空自诳，往还岁月悠悠。三山那有凤麟洲。一杯齐物论，千古醉乡侯。
临江仙孟津河山亭同钦叔赋，因寄希颜兄
作者：元好问
朝代：元
体裁：词

试上古城城上望，水光天影相涵。都将形胜入高谈。河山君与我，独恨少髯参。造化戏人儿女剧，狙公暮四朝三。百年都合付薰酣。人家谁有酒，吾与典春衫。
临江仙寄德新丈
作者：元好问
朝代：元
体裁：词

自笑此身无定在，北州又复南州。买田何日遂归休。向来元落落，此去亦悠悠。赤日黄尘三百里，嵩丘几度登楼。故人多在玉溪头。清泉明月晓，高树乱蝉秋。
临江仙对花怀洛阳旧游
作者：元好问
朝代：元
体裁：词

紫玉双华相照映，锦儿仍是琼儿。天边谁与慰相思。洗妆无别物，只有断肠诗。水北水南浑一梦，眼中红袖乌丝。春风同是可怜枝。争教歌酒兴，不似洛阳时。
临江仙张光甫家儿子咬驴
作者：元好问
朝代：元

膝上添丁郎小小，＊雏彩鹤初匀。书堂合与孟家邻。诵诗琴解□，论学墨沾唇。头玉＊＊眉刷翠，更将秋水为神。看花留待百年春。金鞍南陌上，惊动洛阳人。
临江仙李辅之在齐州，予客济源，辅之有和
作者：元好问
朝代：元

荷叶荷花何处好，大明湖上新秋。红妆翠盖木兰舟。江山如画里，人物更风流。千里故人千里月，三年孤负欢游。一尊白酒寄离愁。殷勤桥下水，几日到东州！
临江仙留别郝和之
作者：元好问
朝代：元
体裁：词

昨日故人留我醉，今朝送客西归。古来相接眼中稀。青衿同舍乐，白首故山违。九万里风安税驾，云鹏悔不卑飞。回头四十七年非。何因松竹底，茅屋老相依。
临江仙赠仲经女子楚楚
作者：元好问
朝代：元

阿楚新来都六岁，掌中一捻娇春。诗中有笔画难真。芝香云作朵，鱼细锦为鳞。旧说张门多静女，更和灵照情亲。外家姓庞氏夸谈体遣孔兄＊。异时看小妹，林下谢夫人。
临江仙赠答飞卿弟
作者：元好问
朝代：元

壮岁论交今晚岁，只君知我平生。六年相望若为情。吕安思叔夜，残月配长庚。济上买田堪共隐，嵩云仙季白云兄。风流成二老，林下看升平
为衍圣孔公题张公佐湘江春早图
作者：元好问
朝代：元
体裁：七言绝句

黄陵祠下雨如绳，老笔题诗想旧曾。今日图间见晴景，依然愁绝夜船灯。
为邓人作诗
作者：元好问
朝代：元
体裁：七言律诗

再见州人本不期，相留相挽忍相违。携盘渭水空流涕，种柳金陵已合围。事去恍疑春梦过，眼明还似故乡归。题诗未要题名字，今是中原一布衣。
为鲜于彦鲁赋十月菊
作者：元好问
朝代：元

清霜淅淅散银沙，惊见芳丛阅岁华。借暖定谁留翠被，鍊颜端自有丹砂。秋香旧入骚人赋，晚节今传好事家。不是西风苦留客，衰迟久已避梅花。
乐府乌衣怨·旧名点绛唇
作者：元好问
朝代：元
体裁：词

香冷云兜，后期红线知何许。谢家儿女。解得辞巢语。画栋珠帘，恨不经年住。匆匆去。岸花汀树。寂寞潇湘雨。
乐府鸟衣怨
作者：元好问
朝代：元
体裁：词

绣佛长斋，半生枉伴蒲团过。酒垆横卧。一蹴虚空破。颇笑张颠，自谓无人和。还知么。醉乡天大。少个神仙我。
乐府鸟衣怨·旧名点绛唇
作者：元好问
朝代：元

香冷云兜，后期红红知何许。谢家儿女。解得辞巢语。画栋珠帘，恨不经年住。忽忽去。岸花汀树。寂寞潇潇湘雨。
乙卯二月二十一日归自汴梁二十五日夜久旱而雨偶记内乡一诗追录于此今三十年矣
作者：元好问
朝代：元
体裁：七言绝句

桑条沾润麦沟青，轧轧耕车闹晓晴。老眼不随花柳转，一犁春事最关情。
乙卯十一月往镇州
作者：元好问
朝代：元
体裁：五言律诗

村静鸟声乐，山低雁影遥。野阴时滉朗，冷雨只飘萧。涉远心先倦，冲寒酒易消。红尘忘南北，渺渺见长桥。
乙未正月九日立春
作者：元好问
朝代：元
体裁：七言律诗

十度新正九处家，今年痴坐转堪嗟。一冬残雪不肯尽，连日苦阴殊未涯。重碧总誇燕市酒，小红谁记上林花？残魂零落今无几，乞与春风恼鬓华。
乙酉六月十一日雨
作者：元好问
朝代：元
体裁：古风

一旱近两月，河洛东连淮。骄阳佐大火，南风卷黄埃。草树青欲乾，四望令人哀。时时怪事发，雨雹如李梅。我梦天河翻，崩腾走云雷。今日复何日，駃雨东南来。元气淋漓中，焦卷意已回。良苗与新颖，郁郁无边涯。书生如老农，苦乐与之偕。闾阎闻吉语，一笑心颜开。酉年酒如浆，乾溢安能灾。惟当作高廪，多具尊与罍。家人笑问我，君用安在哉！
乙酉六月十一日雨
作者：元好问
朝代：元

一旱近两月，河洛东连淮。骄阳佐大火，南风卷黄埃。草树青欲乾，四望令人哀。时时怪事发，雨雹如李梅。我梦天河翻，崩腾走云雷。今日复何日？駃雨东南来。元气淋漓中，焦卷意已回。良苗与新颖，郁郁无边涯。书生如老农，苦乐与之偕。闾阎闻吉语，一笑心颜开。酉年酒如浆，乾溢安能灾。惟当作高廪，多具尊与罍。家人笑问我，君用安在哉！
九日读书山用陶诗露凄暄风息气清天旷明为韵赋十诗
作者：元好问
朝代：元

行帐适南下，居人局庭户。城中望青山，一水不易渡。今朝川涂静，偶得展衰步。荡如脱囚拘，广莫开四顾。半生无根著，筋力疲世故。大似丁令威，归来叹墟墓。乡闾丧乱久，触目异平素。枌榆虽尚存，岁晏多霜露。山腰抱佛刹，十里望家园。亦有野人居，层崖映柴门。昔我东岩君，曾此避尘喧。林泉留杖屦，岁月归琴尊。翁今为飞仙，过眼几寒暄。苍苍池上柳，青衫见诸孙。疏灯照茅屋，新月入颓垣。依依览陈迹，恻怆不能言。宇宙有此山，阅世过鸟疾。何人不此游，名姓宁复识。兹辰世所重，前代多盛集。柴桑有故事，□谢留俊笔。并数孟与桓，此外谁记忆。人生百年内，踏地皆陈迹。独惟我辈人，兴怀念今昔。山林与泉壤，自古长太息。往年在南都，閒閒主文衡。九日登吹台，追随尽名卿。酒酣公赋诗，挥洒笔不停。蛟龙起庭户，破壁春雷轰。堂堂髯御史，痛饮益精明。亦有李与王，玉树含秋清。我时最后来，四座颇为倾。今朝念存没，壮心徒自惊。我在正大初，作吏淅江边。山城官事少，日放淅江船。菊潭秋花满，紫稻酿寒泉。甘腴入小苦，幽光出清妍。归路踏明月，醉袖风翩翩。父老遮我留，谓我欲登仙。一别半山亭，回头馀十年。江山不可越，目断西南天。吾山一何高，清凉屹相望。龙头出白塔，佛屋压青嶂。云光见秋半，旭日发豪相。峨峨宝楼阁，金界俨龙象。乡曲二十年，香火阙瞻向。金花香绵芊，梦想云雨上。福田行欲近，重为诗酒障。终当陟层巅，放眼天宇旷。
九日读书山用陶诗露凄暄风息气清天旷明为韵赋十诗·其一
作者：元好问
朝代：元
体裁：古风

行帐适南下，居人局庭户。城中望青山，一水不易渡。今朝川涂静，偶得展衰步。荡如脱囚拘，广莫开四顾。半生无根著，筋力疲世故。大似丁令威，归来叹墟墓。乡闾丧乱久，触目异平素。枌榆虽尚存，岁晏多霜露。
九日读书山用陶诗露凄暄风息气清天旷明为韵赋十诗·其七
作者：元好问
朝代：元
体裁：古风

往年在南都，闲闲主文衡。九日登吹台，追随尽名卿。酒酣公赋诗，挥洒笔不停。蛟龙起庭户，破壁春雷轰。堂堂髯御史，痛饮益精明。亦有李与王，玉树含秋清。我时最后来，四座颇为倾。今朝念存殁，壮心徒自惊。
九日读书山用陶诗露凄暄风息气清天旷明为韵赋十诗·其三
作者：元好问
朝代：元

宇宙有此山，阅世过鸟疾。何人不此游，名姓宁复识。兹辰世所重，前代多盛集。柴桑有故事，□谢留俊笔。并数孟与桓，此外谁记忆。人生百年内，踏地皆陈迹。独惟我辈人，兴怀念今昔。山林与泉壤，自古长太息。
九日读书山用陶诗露凄暄风息气清天旷明为韵赋十诗·其三
作者：元好问
朝代：元
体裁：古风

山腰抱佛刹，十里望家园。亦有野人居，层崖映柴门。昔我东岩君，曾此避尘喧。林泉留杖履，岁月归琴樽。翁今为飞仙，过眼几寒暄。苍苍池上柳，青衫见诸孙。疏灯照茅屋，新月入颓垣。依依览陈迹，恻怆不能言。
九日读书山用陶诗露凄暄风息气清天旷明为韵赋十诗·其九
作者：元好问
朝代：元
体裁：古风

吾山一何高，清凉屹相望。龙头出白塔，佛屋压青嶂。云光见秋半，旭日发毫相。峨峨宝楼阁，金界俨龙象。乡曲二十年，香火阙瞻向。金花香绵草，梦想云雨上。福田行欲近，重为诗酒障。终当陟层巅，放眼天宇旷。
九日读书山用陶诗露凄暄风息气清天旷明为韵赋十诗·其二
作者：元好问
朝代：元
体裁：古风

今日复何日，霜气倏已凄。登高有佳招，山中古招提。翩翩刘公子，玉田重相携。乾坤动诗兴，涧壑忘攀跻。霍侯家甚贫，劣有酒与鸡。城居厌鼙鼓，移家此幽栖。世网不易逃，所向皆尘泥。何以濯我缨，林间有清溪。
九日读书山用陶诗露凄暄风息气清天旷明为韵赋十诗·其二
作者：元好问
朝代：元

山腰抱佛刹，十里望家园。亦有野人居，层崖映柴门。昔我东岩君，曾此避尘喧。林泉留杖屦，岁月归琴尊。翁今为飞仙，过眼几寒暄。苍苍池上柳，青衫见诸孙。疏灯照茅屋，新月入颓垣。依依览陈迹，恻怆不能言。
九日读书山用陶诗露凄暄风息气清天旷明为韵赋十诗·其五
作者：元好问
朝代：元
体裁：古风

宇宙有此山，阅世过鸟疾。何人不此游，名姓宁复识。兹辰世所重，前代多盛集。柴桑有故事，二谢留俊笔。并数孟与桓，此外谁记忆。人生百年内，踏地皆踵迹。独惟我辈人，兴怀念今昔。山林与皋壤，自古长太息。
九日读书山用陶诗露凄暄风息气清天旷明为韵赋十诗·其五
作者：元好问
朝代：元

我在正大初，作吏淅江边。山城官事少，日放淅江船。菊潭秋花满，紫稻酿寒泉。甘腴入小苦，幽光出清妍。归路踏明月，醉袖风翩翩。父老遮我留，谓我欲登仙。一别半山亭，回头馀十年。江山不可越，目断西南天。
九日读书山用陶诗露凄暄风息气清天旷明为韵赋十诗·其八
作者：元好问
朝代：元
体裁：古风

我在正大初，作吏浙江边。山城官事少，日放浙江船。菊潭秋华满，紫稻酿寒泉。甘腴入小苦，幽光出清妍。归路踏明月，醉袖风翩翩。父老遮我留，谓我欲登仙。一别半山亭，回头馀十年。江山不可越，目断西南天。
九日读书山用陶诗露凄暄风息气清天旷明为韵赋十诗·其六
作者：元好问
朝代：元

吾山一何高，清凉屹相望。龙头出白塔，佛屋压青嶂。云光见秋半，旭日发豪相。峨峨宝楼阁，金界俨龙象。乡曲二十年，香火阙瞻向。金花香绵芊，梦想云雨上。福田行欲近，重为诗酒障。终当陟层巅，放眼天宇旷。
九日读书山用陶诗露凄暄风息气清天旷明为韵赋十诗·其六
作者：元好问
朝代：元
体裁：古风

赏心古难并，暮景日易费。故人成此游，尊酒重相慰。新诗互酬唱，清谈见滋味。䲔鲵方偃蹇，蛙黾共腾沸。悬险剧褒斜，清浑杂泾渭。争教十围腹，满贮忧与畏。情亲到真率，宁复转喉讳。郑重伯雅生，藉汝聊吐气。
九日读书山用陶诗露凄暄风息气清天旷明为韵赋十诗·其十
作者：元好问
朝代：元
体裁：古风

紫微老仙伯，少日见承平。甲子五百馀，双瞳益清明。披发不盈尺，翛然澹无营。庭柯挂秋蔬，老树风泠泠。我有年德尊，公深乡曲情。思得菊潭酒，为公制颓龄。作诗语同游，明年复寻盟。看翁九节杖，翩翩上峥嵘。
九日读书山用陶诗露凄暄风息气清天旷明为韵赋十诗·其四
作者：元好问
朝代：元

往年在南都，閒閒主文衡。九日登吹台，追随尽名卿。酒酣公赋诗，挥洒笔不停。蛟龙起庭户，破壁春雷轰。堂堂髯御史，痛饮益精明。亦有李与王，玉树含秋清。我时最后来，四座颇为倾。今朝念存没，壮心徒自惊。
九日读书山用陶诗露凄暄风息气清天旷明为韵赋十诗·其四
作者：元好问
朝代：元
体裁：古风

霜气一匽薄，杳杳秋山空。临高望烟树，黄落杂青红。造物故豪纵，穷秋变春容。锦障三百里，不尽台山东。粲粲黄金华，罗生蒿艾丛。野人不知贵，幽香散秋风。秋物自横陈，顾揖苦不供。谁能摇醉笔，吐句凌清雄。
九月七日梦中作诗续以末后二句
作者：元好问
朝代：元
体裁：古风

桃花红深李花白，昨日成团今日拆。歌声满耳何处来，杨柳青旗洛阳陌。拊君背，握君手。朝钟暮鼓无了期，世事于人竟何有！青青镜中发，忽忽成白首。六国印，何如负郭二顷田，千载名，不及即时一杯酒。
九月晦日王村道中
作者：元好问
朝代：元

水涸沙仍湿，霜余草更幽。
烟花藏落景，山骨露清秋。
坐食知何益，行吟只自愁。
随阳见鸿雁，三叹惜淹留。
九月晦日王村道中
作者：元好问
朝代：元
体裁：五言律诗

水涸沙仍湿，霜馀草更幽。烟光藏落景，山骨露清秋。坐食知何益，行吟只自愁。随阳见鸿雁，三叹惜淹留。
乡郡杂诗
作者：元好问
朝代：元
体裁：七言绝句

百年乔木郁苍苍，耆老风流赵与杨。为向榆关使君道，郡中合有二贤堂。
乡郡杂诗二首
作者：元好问
朝代：元

一沟流水几桥横，岸上人家种柳成。来岁春风一千树，绿烟和雨暗重城。新堂缥缈接飞楼，云锦周遭霜树秋。若道使君无妙思，冠山移得近城头。
乡郡杂诗二首·其一
作者：元好问
朝代：元
体裁：七言绝句

一沟流水几桥横，岸上人家种柳成。来岁春风一千树，绿烟和雨暗重城。
乡郡杂诗二首·其二
作者：元好问
朝代：元
体裁：七言绝句

新堂缥缈接飞楼，云锦周遭霜树秋。若道使君无妙思，冠山移得近城头。
书贻第三女珍
作者：元好问
朝代：元
体裁：七言绝句

珠围翠绕三花树，李白桃红一捻春。看取元家第三女，他年真作魏夫人。
二月十五日鹤
作者：元好问
朝代：元
体裁：古风

九龙冈上玄元祠，人言尊像神所遗。年年二月降灵鹤，来无定数有定期。城头晓露生新警，万首望穿云际影。不知浊世谁下临，只许霜毛见修整。石坛花落松风冷，戛然长鸣人语定。百年黧老誇见闻，万里黄冠赴灵应。只从游骑突重围，城郭并与人民非。可怜陊殿荒烟里，无复当年丁令威。
云岩
作者：元好问
朝代：元
体裁：古风

壶中九华玉孱颜，紫烟著水往复还。小窗虚明淡相对，不数汉宫铜博山。会稽禹穴深无底，宝石偷来定山鬼。一堆寒碧殊不凡，满谷春云更堪喜。阿欣秀发见眉宇，小杜才情沦骨髓。摩挲不作几上看，缭白纡青便千里。浑沌日凿馀空嵌，漏天蒸湿饶风岚。世外元无种香国，海南真有补陁岩。观州爱玩频湔祓，民部平生几熏沐。藏舟夜壑未厌深，竟作新轩坐中物。一天星斗入金尊，翠射娉婷自有人。只欠宣和郑先觉，为君留写五湖真。
云峡
作者：元好问
朝代：元

石盆清冷贮秋水，水面苍烟飞不起。一堆寒碧几研间，宝气峥嵘插箕尾。山中雪浪空影像，长安鹦鹉犹纨绮。枉著奇章甲乙中，槁项才堪把耕来。不知天壤此尤物，鬼刻神劖通有几。薰蒸似欲出泉脉，瑩滑定应凝石髓。剥裂雯华渍月秋，辛苦诗仙费摹拟。车箱箭筈连西东，仇池百穴总玲珑。飞堕不嫌灵鹫小，奇探已觉太湖空。故都乔木今如此，梦想熙春百花里。膏血纲船枯九州，亡国愁颜为谁洗？主人天质粹以温，天然与山作知闻。退食从容北窗卧，今古起灭真浮云。
云峡
作者：元好问
朝代：元
体裁：古风

石盆清冷贮秋水，水面苍烟飞不起。一堆寒碧几研间，宝气峥嵘插箕尾。山中雪浪空影像，长安鹦鹉犹纨绮。枉著奇章甲乙中，槁项才堪把耕来。不知天壤此尤物，鬼刻神劖通有几。薰蒸似欲出泉脉，莹滑定应凝石髓。剥裂雯华渍月秋，辛苦诗仙费摹拟。车箱箭筈连西东，仇池百穴总玲珑。飞堕不嫌灵鹫小，奇探已觉太湖空。故都乔木今如此，梦想熙春百花里。膏血纲船枯九州，亡国愁颜为谁洗？主人天质粹以温，天然与山作知闻。退食从容北窗卧，今古起灭真浮云。
五月十一日樗轩老忌辰追怀
作者：元好问
朝代：元
体裁：七言律诗

遗后交情老更伤，每逢哀日倍难忘。神光何处埋泉壤，落月无言满屋梁。秘阁图书疑外府，谢家兰玉记诸郎。灵均谩倚骚经在，宗国河山半夕阳。
五松平
作者：元好问
朝代：元
体裁：古风

竹港晨露白，石门秋气寒。湍流落涧壑，细路深茅菅。江平白石出，竟日沿清湾。四顾不见人，山鸟时閒关。苍崖入地底，烟霭青漫漫。力尽不能过，却坐空长叹。青天白云间，可望不可攀。虚名竟何得，行路乃尔难。
京都元夕
作者：元好问
朝代：元
体裁：诗

袨服华妆着处逢，六街灯火闹儿童。长衫我亦何为者，也在游人笑语中。
亭同麻知几赋
作者：元好问
朝代：元
体裁：七言律诗

零落栖迟复此游，一尊聊得散羁愁。天围平野莽无际，水绕孤城閒不流。柳意渐回淮浦暖，雁声仍带塞门秋。登高望远令人起，欲买烟波无钓舟。
人日有怀愚斋张兄纬文
作者：元好问
朝代：元
体裁：七言律诗

书来聊得慰怀思，清镜平明见白髭。明月高楼燕市酒，梅花人日草堂诗。风光流转何多态，儿女青红又一时。涧底孤松二千尺，殷勤留看岁寒枝。
人月圆·玄都观里桃千树
作者：元好问
朝代：元
体裁：词

玄都观里桃千树，花落水空流。凭君莫问，清泾浊渭，去马来牛。谢公扶病，羊昙挥涕，一醉都休。古今几度，生存华屋，零落山丘。
人月圆·玄都观里桃千树
作者：元好问
朝代：元

玄都观里桃千树，花落水空流。凭君莫问：清泾浊渭，去马来牛。谢公扶病，羊昙挥涕，一醉都休。古今几度，生存华屋，零落山丘。
人月圆·重冈已隔红尘断
作者：元好问
朝代：元
体裁：词

重冈已隔红尘断，村落更年丰。移居要就，窗中远岫，舍后长松。十年种木，一年种谷，都付儿童。老夫惟有，醒来明月，醉后清风。
人月圆卜居外家东园
作者：元好问
朝代：元

重冈已隔红尘地断，村落更年丰。移居要就，窗中远岫，舍后长松。十年种木，一年种谷，都付儿童。老夫惟有，醒来明月，醉后清风。
人月圆卜居外家东园案以上三首已见三卷本
作者：元好问
朝代：元
体裁：词

重风已隔红尘断，村落更年丰。移居要就，窗中远岫，舍后长松。十年种木。一年种谷，都付儿童。老夫唯有，醉来明月，醉后清风。
仆射陂醉归即事
作者：元好问
朝代：元
体裁：七言律诗

多生曾得江湖乐，每见陂塘觉眼明。诗酒共寻前日约，风阴新自夜来晴。春波澹澹沙鸟没，野色荒荒烟树平。醉踏扁舟浩歌起，不须红袖出重城。
从希颜觅笃耨香
作者：元好问
朝代：元

绿洋奇亦赛浓梅，永忆熏炉试浅灰。尤物也知人爱惜，帘筛风动只萦回。自倚诗情合得消，暮寒新火觉无聊。悬知受用无多在，试往新诗乞断瓢。
从希颜觅笃耨香·其一
作者：元好问
朝代：元

绿洋奇亦赛浓梅，永忆熏炉试浅灰。尤物也知人爱惜，帘筛风动只萦回。
从希颜觅笃耨香·其二
作者：元好问
朝代：元

自倚诗情合得消，暮寒新火觉无聊。悬知受用无多在，试往新诗乞断瓢。
仙吕·后庭花破子
作者：元好问
朝代：元

玉树后庭前，瑶华妆镜边。去年花不老，今年月又圆。莫教偏，和花和月，大家长少年。夜夜璧月圆，朝朝琼树新。贵人三阁上，罗衣拂绣茵。后庭人，和花和月，共分今夜春。
促拍丑奴儿皇甫季真汤饼局，二女则牙牙学
作者：元好问
朝代：元

幻？？铣滴*朱麝掌中香。可怜儿、初浴兰汤。灵椿未老丹枝秀，东邻西舍，排家助喜，沽酒牵羊。天与读书郎。便安排、富贵文章。高门自有容车日，明年且看，青衫竹马，雁雁成行。
俳体雪香亭杂咏
作者：元好问
朝代：元
体裁：七言绝句

罗绮深宫二十年，更持桃李向谁妍？人生只合梁园死，金水河头好墓田。
俳体雪香亭杂咏十二首
作者：元好问
朝代：元

洛阳城阙变灰烟，暮虢朝虞只眼前。为向杏梁双燕道，营巢何处过明年？落日青山一片愁，大河东注不还流。若为长得熙春在，时上高层望宋州。醇和旁近洞房环，碧瓦参差竹树閒。批奏内人轮上直，去年名姓在窗间。天上三郎玉不如，手中白羽趁花奴。御屏零落宣和笔，留得华清按乐图。诗仙诗鬼不谩欺，时事先教梦里知。禁苑又经人物散，荒凉台榭水流迟。金缕歌词金曲卮，百年人事鬓成丝。重来未必春风在，更为梨花住少时。杨柳随风散绿丝，桃花临水弄妍姿。无端种下青青竹，恰到湘君泪尽时。琵琶心事曲中论，曾笑明妃负汉恩。明日天山山下路，不须回首望都门。炉薰浥浥带轻阴，翠竹高梧水殿深。去去旃车雪三尺，画罗休缕麝香金。苦才多思是春风，偏近骚人怅望中。啼尽杜鹃枝上血，海棠明日更应红。暖日晴云锦树新，风吹雨打旋成尘。宫园深闭无人到，自在流莺哭暮春。暮云楼阁古今情，地老天荒恨未平。白发累臣几人在，就中愁杀庾兰成。
俳体雪香亭杂咏十二首·其一
作者：元好问
朝代：元
体裁：七言绝句

洛阳城阙变灰烟，暮虢朝虞只眼前。为向杏梁双燕道，营巢何处过明年？
俳体雪香亭杂咏十二首·其七
作者：元好问
朝代：元
体裁：七言绝句

杨柳随风散绿丝，桃花临水弄妍姿。无端种下青青竹，恰到湘君泪尽时。
俳体雪香亭杂咏十二首·其三
作者：元好问
朝代：元
体裁：七言绝句

醇和旁近洞房环，碧瓦参差竹树閒。批奏内人轮上直，去年名姓在窗间。
俳体雪香亭杂咏十二首·其九
作者：元好问
朝代：元
体裁：七言绝句

炉薰浥浥带轻阴，翠竹高梧水殿深。去去旃车雪三尺，画罗休缕麝香金。
俳体雪香亭杂咏十二首·其五
作者：元好问
朝代：元
体裁：七言绝句

诗仙诗鬼不谩欺，时事先教梦里知。禁苑又经人物散，荒凉台榭水流迟。
俳体雪香亭杂咏十二首·其八
作者：元好问
朝代：元
体裁：七言绝句

琵琶心事曲中论，曾笑明妃负汉恩。明日天山山下路，不须回首望都门。
俳体雪香亭杂咏十二首·其六
作者：元好问
朝代：元
体裁：七言绝句

金缕歌词金曲卮，百年人事鬓成丝。重来未必春风在，更为梨花住少时。
俳体雪香亭杂咏十二首·其十
作者：元好问
朝代：元
体裁：七言绝句

苦才多思是春风，偏近骚人怅望中。啼尽杜鹃枝上血，海棠明日更应红。
俳体雪香亭杂咏十二首·其十一
作者：元好问
朝代：元
体裁：七言绝句

暖日晴云锦树新，风吹雨打旋成尘。宫园深闭无人到，自在流莺哭暮春。
俳体雪香亭杂咏十二首·其十二
作者：元好问
朝代：元
体裁：七言绝句

暮云楼阁古今情，地老天荒恨未平。白发累臣几人在，就中愁杀庾兰成。
俳体雪香亭杂咏十二首·其四
作者：元好问
朝代：元
体裁：七言绝句

天上三郎玉不如，手中白羽趁花奴。御屏零落宣和笔，留得华清按乐图。
倦绣图
作者：元好问
朝代：元
体裁：七言绝句

香玉春来困不胜，啼莺唤梦几时应。可怜憔悴田家女，促织声中对晓灯。
倪庄中秋
作者：元好问
朝代：元
体裁：诗

强饭日逾瘦，狭衣秋已寒。儿童漫相忆，行路岂知难。露气入茅屋，溪声喧石滩。山中夜来月，到晓不曾看。
倪庄中秋
作者：元好问
朝代：元
体裁：五言律诗

强饭日逾瘦，裌衣秋已寒。儿童漫相忆，行路岂知难。露气入茅屋，溪声喧石滩。山中夜来月，到晓不曾看。
僧寺阻雨
作者：元好问
朝代：元
体裁：七言绝句

山气森岑入葛衣，砧声偏与客心期。僧窗连夜萧萧雨，又较归程几日迟。
元夕
作者：元好问
朝代：元
体裁：七言绝句

花影灯光一万重，青衫骢马踏东风。彰阳旧事无人记，二十三年似梦中！
元鲁县琴台
作者：元好问
朝代：元
体裁：古风

荒城草木合，破屋风雨侵。千年一琴台，眷焉涕盈襟。遗爱食县社，公宁不堪任。此台即甘棠，忍使无馀阴。旁舍高以华，大豪日捐金。苍云玄武暮，鬼物凭阴岑。尚德抑玄虚，坠典谁当寻？我兴荐寒泉，百拜公来临。公来不能知，落日下饥禽。怀哉空山里，鹤飞猿与吟。当年于蔿歌，补衮一何深。承平示得意，独能正哇淫。君相此一时，又复悟良箴。谀臣坐废黜，盍亦起幽沈。蒲轮竟颓毂，香草空深林。寂寞授书室，孤甥举遗衾。生平谅已然，薄俗矧来今。千山为公台，万籁为公琴。夔旷不并世，月露为知音。人间蹄涔耳，已矣非公心。
光武台
作者：元好问
朝代：元
体裁：古风

东南地上游，荆楚兵四冲。游子十月来，登高送长鸿。当年赤帝孙，提剑起蒿蓬。一顾滍水断，再顾新都空。雷霆万万古，青天看飞龙。岿然此遗台，落日荒烟重。谁见经纶初，指挥走群雄。白水日夜东，石麟几秋风。空馀广武叹，无复云台功。
八声甘州
作者：元好问
朝代：元
体裁：词

半仙亭篮舆雪中回，黄绸日高眠。儿婚女嫁，奴耕婢织，共有住山缘。梦里松腴酿熟，竹港咽冰泉。万古霜空月，此夜清妍。不爱朝台暮省，爱渼陂鱼艇，杜曲山田。更昭阳遗稿，有意续伶玄。定谁共、旧家研削，要徘徊、观顾影烛花前。西归好、春风未老，留待明年。
八声甘州
作者：元好问
朝代：元
体裁：词

玉京岩、龙香海南来，霓裳月中传。有六朝图画，朝朝琼树，步步金莲。明灭重帘画烛，几处锁婵娟。尘暗秦王女，秋扇年年。一枕繁华梦觉，问故家桃李，何许争妍。便牛羊丘陇，百草动荒烟。更谁知、昭阳旧事，似天教、通德见伶玄。春风老、拥鬟颦黛，寂寞灯前。
八声甘州
作者：元好问
朝代：元
体裁：词

许君祠、层崖上峥嵘，幽林入清深。坐嵩丘少室，风烟浓澹，百态变晴阴。山下一溪流水，不受是非侵。寂寞悬瓢地，黄屋无心。木杪巑岏石冢，见人闲几度，夕鼎朝鍖。问五兵谁作，天地更生金。百年来、神州万里，望浮云、西北泪沾襟。青山好、一尊未尽，且共登临。
八声甘州同张古人观许由冢，古人名潜，字
作者：元好问
朝代：元

许君祠、层崖上峥嵘，幽林入清深。坐嵩丘少室，风烟浓澹，百态变晴阴。山下一溪流水，不受是非侵。寂寞悬瓢地，黄屋无心。木杪＊＊石冢，见人闲几度，夕鼎朝＊。问五兵谁作，音佐天地更生金。百年来、神州万里，望浮云、西北泪沾襟。青山好、一尊未尽，且共登临。
八月并州雁
作者：元好问
朝代：元
体裁：五言律诗

八月并州雁，清汾照旅群。一声惊晚笛，数点入秋云。灭没楼中见，哀劳枕畔闻。南来还北去，无计得随君。
冀京父
作者：元好问
朝代：元
体裁：七言律诗

先公藻鉴识终童，曾拔昆山玉一峰。不见连城沽白璧，早闻烈火燎黄琮。重围急变纷纷口，九地忠魂耿耿胸。欲吊南云无觅处，士林能不泣相逢。
内乡县斋书事
作者：元好问
朝代：元
体裁：七言律诗

吏散公庭夜已分，寸心牢落百忧熏。催科无政堪书考，出粟何人与佐军。饥鼠绕床如欲语，惊乌啼月不堪闻。扁舟未得沧浪去，惭愧舂陵老使君。
再到新卫
作者：元好问
朝代：元
体裁：七言律诗

蝗旱相仍岁已荒，伶俜十口值还乡。空令姓字喧时辈，不救饥寒趋路傍。行帐马嘶尘澒洞，空村人去雨淋浪。河平千里筋骸尽，更欲驱车上太行。
减字木兰花
作者：元好问
朝代：元
体裁：词

幕天度地。瑞脑香浓笙歌沸。白纻衣轻。鹤发童颜照座明。轻簪小珥。都是人间真富贵。好倩丹青。画与人间作寿星。
减字木兰花·幕天度地
作者：元好问
朝代：元

幕天度地。瑞腊香浓笙歌沸。白＊衣轻。鹤发童颜照座明。轻簪小珥。都是人间真富贵。好倩丹青。画与人间作寿星。
凤凰台上忆吹箫
作者：元好问
朝代：元
体裁：词

宝靥留香，锦书封泪，要教恼乱愁肠。恨镜鸾双舞，辜负欢狂。日日东城望眼，但暮云、烟树微茫。人何处，浓阴静院，明月幽窗。东风万红千紫，算只有寒梅，瘦得何郎。想淡妆无语，孤影昏黄。好在蓝桥旧路，也便。
出京
作者：元好问
朝代：元
体裁：古风

从宦非所堪，长告欣得请。驱马出国门，白日触隆景。半生无根著，飘转如断梗。一昨随牒来，六月阻归省。城居苦湫隘，群动日蛙黾。惭愧山中人，团茅遂幽屏。尘泥久相浣，梦寐见清颍。矫首孤飞云，西南路何永。
出京
作者：元好问
朝代：元

从宦非所堪，长告欣得请。驱马出国门，白日触隆景。半生无根著，飘转如断梗。一昨随牒来，六月阻归省。城居苦湫隘，群动日蛙黾。惭愧山中人，团茅遂幽屏。尘泥久相涴，梦寐见清颍。矫首孤云飞，西南路何永。
出京
作者：元好问
朝代：元
体裁：七言绝句

巫峡归云底处寻，高城渺渺暮烟沈。春风不剪垂杨断，系尽行人北望心。
出山
作者：元好问
朝代：元
体裁：七言律诗

松门石径静无关，布袜青鞋几往还。少日漫思为世用，中年直欲伴僧闲。尘埃长路仍回首，升斗微官亦强颜。休道西山不留客，数峰如画暮云间。
出都
作者：元好问
朝代：元

历历兴亡败局棋，登临疑梦复疑非。
断霞落日天无尽，老树遗台秋更悲。
沧海忽惊龙穴露，广寒犹想凤笙归。
从教尽铲琼华了，留在西山尽泪垂。
出都
作者：元好问
朝代：元
体裁：七言绝句

春闺斜月晓闻莺，信马都门半醉醒。官柳青青莫回首，短长亭是断肠亭。
出都
作者：元好问
朝代：元

汉宫曾动伯鸾歌，事去英雄可奈何！但见觚棱上金爵，岂知荆棘卧铜驼？神仙不到秋风客，富贵空悲春梦婆。行过芦沟重回首，凤城平日五云多。
出都二首
作者：元好问
朝代：元

汉宫曾动伯鸾歌，事去英雄可奈何。但见觚棱上金爵，岂知荆棘卧铜驼。神仙不到秋风客，富贵空悲春梦婆。行过卢沟重回首，凤城平日五云多。历历兴亡败局棋，登临疑梦复疑非。断霞落日天无尽，老树遗台秋更悲。沧海忽惊龙穴露，广寒犹想凤笙归。从教尽刬琼华了，留在西山尽泪垂。
出都二首·其一
作者：元好问
朝代：元
体裁：七言律诗

汉宫曾动伯鸾歌，事去英雄可奈何。但见觚棱上金爵，岂知荆棘卧铜驼。神仙不到秋风客，富贵空悲春梦婆。行过卢沟重回首，凤城平日五云多。
出都二首·其二
作者：元好问
朝代：元
体裁：七言律诗

历历兴亡败局棋，登临疑梦复疑非。断霞落日天无尽，老树遗台秋更悲。沧海忽惊龙穴露，广寒犹想凤笙归。从教尽刬琼华了，留在西山尽泪垂。
出镇州
作者：元好问
朝代：元
体裁：七言绝句

汾水归心日夜流，孤云飞处是松楸。无端行近还乡路，却傍西山入相州。
刘光甫内乡新居
作者：元好问
朝代：元
体裁：七言律诗

廌冠平日凛秋霜，老去声名只闭藏。父老渐来同保社，儿童久已爱文章。蔬随隙地皆成圃，竹放新梢欲过墙。为向长安旧游道，世间元有北窗凉。
刘曲龙潭
作者：元好问
朝代：元
体裁：古风

层冰积浩荡，陵谷低吞吐。窈窕转幽壑，突兀开净宇。回头山水县，亦复堕尘土。孤云铁梁北，宇宙一仰俯。风景初不殊，川涂忽修阻。寒潭海眼净，黕黑自太古。蛰龙何年卧，万国待霖雨。谁能裂苍崖，雷风看掀举。
刘曲龙潭
作者：元好问
朝代：元

层冰积浩荡，陵谷低吞吐。窈窕转幽壑，突兀开净宇。回头山水县，亦复堕尘土。孤云铁梁北，宇宙一仰俯。风景初不殊，川涂忽修阻。寒潭海眼净，黕黑自太古。蛰龙何年卧？万国待霖雨。谁能裂苍崖，雷风看掀举。
刘远笔
作者：元好问
朝代：元

老㕙力能举玉杵，文阵挽强犹百钧。惜哉变化太狡狯，向也褐衣金虎文。宣城诸葛寂无闻，前后两刘新策勋。谢郎神锋恨太隽，虽然岂不超人群。三钱鸡毛吐古坟，尖奴定能张吾军。何时酌我百壶酒，为汝醉草垂天云。
初挈家还读书山杂诗二首
作者：元好问
朝代：元

天门笔势到閒閒，相国文章玉笋班。从此晋阳方志上，系舟山是读书山。眼中华屋记生存，旧事无人可共论。老树婆娑三百尺，青衫还见读书孙。
初挈家还读书山杂诗二首·其一
作者：元好问
朝代：元
体裁：七言绝句

天门笔势到閒閒，相国文章玉笋班。从此晋阳方志上，系舟山是读书山。
初挈家还读书山杂诗二首·其二
作者：元好问
朝代：元
体裁：七言绝句

眼中华屋记生存，旧事无人可共论。老树婆娑三百尺，青衫还见读书孙。
别冠氏诸人
作者：元好问
朝代：元
体裁：七言律诗

东舍茶浑酒味新，西城红艳杏园春。衣冠会集今为盛，里社追随分更亲。分手共伤千里别，低眉常愧六年贫。他时细数平原客，看到还乡第几人？
别李周卿二首
作者：元好问
朝代：元

行路涩于棘，单车望千山。歌君归云曲，清涕留馀潸。六年河朔州，动辄得谤讪。惟君笃高义，日来款柴关。古交松柏心，今交桃李颜。古人去不返，古道挽不还。相思一尊酒，幽恨寄山间。城居日蛙黾，局促复局促。去作山中客，放浪谁检束。溪光淡于冰，山骨净如玉。怀我同心人，团茅住深竹。垂纶鲜可食，种秫酒亦足。石坛三万丈，醉眼天一粟。安得万里风，相从两黄鹄。
别李周卿二首·其一
作者：元好问
朝代：元
体裁：古风

行路涩于棘，单车望千山。歌君归云曲，清涕留馀潸。六年河朔州，动辄得谤讪。惟君笃高义，日来款柴关。古交松柏心，今交桃李颜。古人去不返，古道挽不还。相思一尊酒，幽恨寄山间。
别李周卿二首·其二
作者：元好问
朝代：元
体裁：古风

城居日蛙黾，局促复局促。去作山中客，放浪谁检束。溪光淡于冰，山骨净如玉。怀我同心人，团茅住深竹。垂纶鲜可食，种秫酒亦足。石坛三万丈，醉眼天一粟。安得万里风，相从两黄鹄。
别程女
作者：元好问
朝代：元
体裁：七言律诗

芸斋淅淅掩霜寒，别酒青灯语夜阑。生女便知聊寄托，中年尤觉感悲欢。松间小草栽培稳，掌上明珠弃掷难。明日缑山东畔路，野夫怀抱若为宽？
前高山杂诗·天池
作者：元好问
朝代：元
体裁：七言绝句

天池一雨洗氛埃，全晋堂堂四望开。不上朝元峰北顶，真成不到此山来。
十一月五日暂往西张
作者：元好问
朝代：元
体裁：七言律诗

城隈细路入沙汀，絮帽冲风日再经。岁歉村虚更荒恶，穷冬人影亦伶俜。林烟漠漠鸦边暗，山骨棱棱雪外青。四十年来此寒苦，冻吟犹记陇关亭。
十二月六日二首
作者：元好问
朝代：元

伥鬼跳梁久，群雄结构牢。天机不可料，世网若为逃。白骨丁男尽，黄金甲第高。阊门隔九虎，休续楚臣骚。海内兵犹满，天涯岁又新。龙移失鱼鳖，日食斗麒麟。草棘荒山雪，烟花故国春。聊城今夜月，愁绝未归人。
十二月六日二首·其一
作者：元好问
朝代：元
体裁：五言律诗

伥鬼跳梁久，群雄结构牢。天机不可料，世网若为逃。白骨丁男尽，黄金甲第高。阊门隔九虎，休续楚臣骚。
十二月六日二首·其二
作者：元好问
朝代：元
体裁：五言律诗

海内兵犹满，天涯岁又新。龙移失鱼鳖，日食斗麒麟。草棘荒山雪，烟花故国春。聊城今夜月，愁绝未归人。
十月四日往关南
作者：元好问
朝代：元
体裁：五言律诗

行路见新月，独行还独谣。劳生尘衮衮，晚色鬓萧萧。野旷无遗穗，林疏有堕樵。回头麦山岭，更觉马蹄遥。
千秋岁
作者：元好问
朝代：元
体裁：词

双纹彩袖。乍舞霓裳后。香雾暖，□琼甃。绿鬟蝉影动，小摺湘裙皱。歌声断，彤云尽日□晴昼。冰丝轻雪藕。细酌鹅儿酒。任醉拥，佳人手。彩衣行乐事，莫惜杯如斗。千万寿，愿如明月天边久。
千秋岁
作者：元好问
朝代：元
体裁：词

玳筵晨启。家庆堪图绘。新杨弄暖帘栊邃。捧觞罗补袖窄，叠板喉脆。香云里，轻裘小帽仙翁喜。簪玉宾亲至。舞彩儿孙戏。开口笑，扶头醉。□□金穴富，岂在貂蝉贵。只恁地，团栾共乐千秋岁。
千秋岁·玳筵晨启
作者：元好问
朝代：元

玳筵晨启。家庆堪图绘。新杨弄暖帘栊邃。捧觞罗补袖窄，叠板喉脆。香云里，轻裘小帽仙翁喜。簪玉宾亲至。舞彩儿孙戏。开口笑，扶头醉。□□金穴富，岂在貂蝉贵。只凭地，团栾共乐千秋岁。
南乡子
作者：元好问
朝代：元
体裁：词

一雨浣年芳。燕燕莺莺满洛阳。梨雪渐空桃李过，风光。恰到风流睡海棠。何处最难忘。杨柳高楼近苑墙。唤取分司狂御史，何妨。暂醉佳人锦瑟傍。
南乡子
作者：元好问
朝代：元
体裁：词

少日负虚名。问舍求田意未平。南去北来今老矣，何成。一线微官误半生。孤影伴残灯。万里灯前骨肉情。短发抓来看欲尽，天明。能是青青得几茎。
南乡子
作者：元好问
朝代：元
体裁：词

幽意曲中传。总是才情得处偏。唱到断肠声欲断，还连。一串骊珠个个圆。画扇绮罗筵。韩马风流在眼前。坐上有人持酒听，凄然。梦里梁园又一年。
南乡子
作者：元好问
朝代：元
体裁：词

梅雪弄芳馨。线日迎长□□蓂。争看琴堂称贺处，娉婷。满捧霞觞灿鲤庭。鹤算更龟龄。八十仙翁醉复醒。好倩洛阳驰誉手，丹青。画与人间作寿星。
南乡子
作者：元好问
朝代：元
体裁：词

烟草人西州。暮雨千山独倚楼。不似秦东亭上饮，风流。翠袖春风两玉舟。事去重回头。却是多情不自由。为向河阳桃李道，休休。青鬓能堪几度愁。
南乡子
作者：元好问
朝代：元
体裁：词

衰思怯登楼。百感中来不自由。天意时情谁解得，悠悠。一片黄云画角秋。汾水绕城流。流尽朱颜到白头。万事且休论一醉，都休。前日黄花蝶已愁。
南乡子
作者：元好问
朝代：元
体裁：词

风雨送春忙，烂醉花时得几场。枝上桃花吹尽也，残芳。一片春风一片香。少日为花狂，老去逢春只自伤。回首十年欢笑处，难忘。一曲悲歌泪数行。
南乡子·一雨浣年芳
作者：元好问
朝代：元

一雨浣年芳。燕燕莺莺满洛阳。梨雪渐空桃李过，风光。恰到风流睡海棠。何处最难忘。杨柳高楼近苑墙。唤取分司狂御史，何妨。暂醉佳人
南乡子·少日负虚名
作者：元好问
朝代：元

少日负虚名。问舍求田意未平。南去北来今老矣，何成。一线微官误半生。孤影伴残灯。万里灯前骨肉情。短发抓来看欲尽，天明。能是青青
南乡子·幽意曲中传
作者：元好问
朝代：元

幽意曲中传。总是才情得处偏。唱到断肠声欲断，还连。一串骊珠个个圆。画扇绮罗筵。韩马风流在眼前。坐上有人持酒听，凄然。梦里梁园
南乡子·梅雪弄芳馨
作者：元好问
朝代：元

梅雪弄芳馨。线日迎长□□＊。争看琴堂称贺处，娉婷。满捧霞觞灿鲤庭。鹤算更龟龄。八十仙翁醉复醒。好倩洛阳驰誉手，丹青。画与人间
南乡子·烟草人西州
作者：元好问
朝代：元

烟草人西州。暮雨千山独倚楼。不似秦东亭上饮，风流。翠袖春风两玉舟。事去重回头。却是多情不自由。为向河阳桃李道，休休。青鬓能堪
南乡子·迟日惠风柔
作者：元好问
朝代：元

迟日惠风柔。桃李成蹊绿渐稠。把酒尊前逢盛旦，凝眸。十里松湖瑞气浮。功业古难侔。宜在凌烟更上头。彩色□闲浮喜气，风流。千岁三公
南乡子·风雨送春忙
作者：元好问
朝代：元

风雨送春忙，烂醉花时得几场。枝上桃花吹尽也，残芳一片春风一片香。少日为花狂，老去逢春只自伤。回首十年欢笑处，难忘。一曲悲歌泪
南关二首
作者：元好问
朝代：元

风里秋蓬不自由，一生几度过隆州。无情团柏关前水，流尽朱颜到白头。路转川回失系舟，更教两驿过徐沟。多情团柏关前水，却共清汾一处流。
南关二首·其一
作者：元好问
朝代：元
体裁：七言绝句

风里秋蓬不自由，一生几度过隆州。无情团柏关前水，流尽朱颜到白头。
南关二首·其二
作者：元好问
朝代：元
体裁：七言绝句

路转川回失系舟，更教两驿过徐沟。多情团柏关前水，却共清汾一处流。
南冠行
作者：元好问
朝代：元
体裁：古风

南冠累累渡河关，毕逋头白乃得还。荒城雨多秋气重，颓垣败屋深茅菅。漫漫长夜浩歌起，清涕晓枕留馀潸。曹侯少年出纨绮，高门大屋垂杨里。诸房三十侍中郎，独守残编北窗底。王孙上客生光辉，竹花不实鹓雏饥。丝桐切切解人语，海云唤得青鸾飞。梁园三月花如雾，临锦芳华朝复暮。阿京风调阿钦才，晕碧裁红须小杜。长安张敞号眉妩，吴中周郎知曲误。香生春动一诗成，瑞露灵芝满窗户。鱼龙吹浪三山没，万里西风入华发。无人重典鹔鹴裘，展转空床卧秋月。宝镜埋寒灰，郁郁万古不可开。龙剑出地底，青天白日驱云雷。层冰千里不可留，离魂楚些招归来。生不愿朝入省暮入台，愿与竹林嵇阮同举杯。郎食猩猩唇，妾食鲤鱼尾，不如孟光案头一盂水。黄河之水天上流，何物可煮人间愁。撑霆裂月不称意，更与倒翻鹦鹉洲。安得酒船三万斛，与君轰醉太湖秋。
南柯子·画扇香微远
作者：元好问
朝代：元
体裁：词

画扇香微远，宫螺意自浓。杏园憔悴五更风。不道六朝琼树卷春空。蝶近花疑笑，犀灵月易通。襄王云雨梦魂中。曾见芙蓉裙衩几多红。
南柯子·粉澹梨花瘦
作者：元好问
朝代：元
体裁：词

粉澹梨花瘦，香寒桂叶颦。画帘双燕旧家春。曾是玉箫声里断肠人。澹澹催诗雨，迟迟入梦云。武陵流水隔红尘。只怕翠鸾消息未全真。
南柯子济川寿席
作者：元好问
朝代：元
体裁：词

阀阅真王后，衣冠上客中。路人遥识紫髯翁。争信旧来文赋动南宫。得婿攀龙贵，生男射虎雄。寿筵休放酒尊空。且道几人全福与君同。
南歌子·冬景
作者：元好问
朝代：元

暖日烘晴书，轻寒护晓霜。小春庭院绕天香。仙佩珊珊，来自五云乡。庭下芝兰秀，壶中日月长。要看鬓绿与瞳方。一笑人间，千岁饮淋浪。
南歌子·冬景
作者：元好问
朝代：元
体裁：词

暖日烘晴昼，轻寒护晓霜。小春庭院绕天香。仙佩珊珊，来自五云乡。庭下芝兰秀，壶中日月长。要看鬓绿与瞳方。一笑人间，千岁饮淋浪。
南歌子·原误作南乡子，兹据律改
作者：元好问
朝代：元
体裁：词

人日过三日，元宵便五宵。共言今日好生朝。皓月光辉，香动玉梅梢。谢女工飞絮，周郎待小乔。年年灯下醉金蕉。鬓影苍球，金缕细鹅毛。
南溪
作者：元好问
朝代：元
体裁：古风

南溪酒熟清而醇，北溪梅花发兴新。前年去年花下醉，今年冷落花应嗔。梅花娟娟如静女，寂寞甘与荒山邻。诗人爱花山亦好，幽林穹谷生阳春。风鬟峨峨一尺云，芳香幽卧如相亲。山堂夜半北风恶，一点相思愁杀人。
卜算子
作者：元好问
朝代：元
体裁：词

寿酒不论杯，乐奏呈歌舞。先□中元七日生，风露凉如许。好待月婵娟，好与姮娥语。分付诸郎桂一枝，更觅月中兔。
卜算子·寿酒不论杯
作者：元好问
朝代：元

寿酒不论杯，乐奏呈歌舞。先□中元七日生，风露凉如许。好待月婵娟，好与＊娥语。分付诸郎桂一枝，更觅月中兔。
卫州感事二首
作者：元好问
朝代：元

神龙失水困蜉蝣，一舸仓皇入宋州。紫气已沈牛斗夜，白云空望帝乡秋。劫前宝地三千界，梦里琼枝十二楼。欲就长河问遗事？悠悠东注不还流。白塔亭亭古佛祠，往年曾此走京师。不知江令还家日，何似湘累去国时。离合兴亡遽如此，凄迟零落竟安之！太行千里青如染，落日阑干有所思。
卫州感事二首·其一
作者：元好问
朝代：元
体裁：七言律诗

神龙失水困蜉蝣，一舸仓皇入宋州。紫气已沈牛斗夜，白云空望帝乡秋。劫前宝地三千界，梦里琼枝十二楼。欲就长河问遗事？悠悠东注不还流。
卫州感事二首·其二
作者：元好问
朝代：元
体裁：七言律诗

白塔亭亭古佛祠，往年曾此走京师。不知江令还家日，何似湘累去国时。离合兴亡遽如此，凄迟零落竟安之！太行千里青如染，落日阑干有所思。
去岁君远游送仲梁出山
作者：元好问
朝代：元
体裁：古风

去岁君远游，今年客他州。青天万古一明月，只与行人生暮愁。问君游何许，情多地僻兮遍处处。金鞭断折骐骥死，万里长鸿思一举。忆初识子梁王台，清风入座无纤埃。华岳峰尖见秋隼，金眸玉爪不凡材。西园日晴花满烟，五云楼阁三山巅。玉树瑶林照春色，青钱白璧买芳年。三年一梦南阳道，汴水迢迢入秋草。挐云心事人不知，千首新诗怨枯槁。破屋仰见星，疏衾风露清。匣中有长剑，为君鸣不平。泥涂久辱思一濯，去去举足皆清泠。邓州大帅材望雄，爱客不减奇章公。军中宴酣笳鼓竞，银烛吐焰如长虹。幕中多士君又往，谈笑已觉南夷空。东州春回十月后，梅花分香入春酒。平生得意钦与京，青眼高歌望君久。淅江南下青沄沄，石门细路苍烟屯。五松平头白日静，千山万山如乱云。菊源不逐时事改，芝岭自与商颜邻。他日想思一回首，渔舟时问武陵人。
双峰竞秀图为参政杨侍郎赋
作者：元好问
朝代：元
体裁：古风

红烟霏霏云拂石，山木萧萧山鬼泣。江岸人家失南北，两峰突兀何许来，元气淋漓洗秋碧。画家晴景费经营，共爱移山入杳冥。安得北风吹雨去，倚天长剑看峥嵘。
双调·小圣乐
作者：元好问
朝代：元
体裁：曲

绿叶阴浓，遍池亭水阁，偏趁凉多。海榴初绽，朵朵簇红罗。乳燕雏莺弄语，对高柳鸣蝉相和。骤雨过，琼珠乱撒，打遍新荷。
人生百年有几，念良辰美景，休放虚过。穷通前定，何用苦张罗。命友邀宾玩赏，对芳尊，浅酌低歌。且酩酊，任他两轮日月，来往如梭。
双调·骤雨打新荷
作者：元好问
朝代：元

绿叶阴浓，遍池塘水阁，偏趁凉多。
海榴初绽，妖艳喷香罗。
老燕携雏弄语，有高柳鸣蝉相和。
骤雨过，珍珠乱糁，打遍新荷。
人生有几，念良辰美景，一梦初过。
穷通前定，何用苦张罗？命友邀宾玩赏，对芳樽浅酌低歌。
且酩酊，任他两轮日月，来往如梭。
发南楼度雁门关二首
作者：元好问
朝代：元

鸡声未动发南楼，涧水随人向北流。欲望读书山远近，雁门关上懒回头。棱磳石磴倚高梯，穹谷无人绿树齐。总为古来征戍苦，宿云常傍塞垣低。
发南楼度雁门关二首·其一
作者：元好问
朝代：元
体裁：七言绝句

鸡声未动发南楼，涧水随人向北流。欲望读书山远近，雁门关上懒回头。
发南楼度雁门关二首·其二
作者：元好问
朝代：元
体裁：七言绝句

棱磳石磴倚高梯，穹谷无人绿树齐。总为古来征戍苦，宿云常傍塞垣低。
古意二首
作者：元好问
朝代：元

七岁入小学，十五学时文。二十学业成，随计入咸秦。秦中多贵游，几与书生亲。年年抱关吏，空笑西来频。在昔学语初，父兄已卜邻。跛鳖不量力，强欲缘青云。四十有牧豕，五十有负薪。寂寥抱玉献，贱薄倡优陈。青衫亦区区，何时画麒麟。遇合仅一二，饥寒几何人。谁留章甫冠，万古徒悲辛。桃李弄娇娆，梨花澹丰容。盈盈两无语，？？争春风。春风何许来，草木谁青红。天公亦老矣，何意夸儿童。昨朝花正开，今朝花已空。川流不肯驻，并与繁华东。楩楠千岁姿，肮脏空谷中。阳和不择地，亦复难为功。本无儿女心，安用尤天公。
古意二首·其一
作者：元好问
朝代：元
体裁：古风

七岁入小学，十五学时文。二十学业成，随计入咸秦。秦中多贵游，几与书生亲。年年抱关吏，空笑西来频。在昔学语初，父兄已卜邻。跛鳖不量力，强欲缘青云。四十有牧豕，五十有负薪。寂寥抱玉献，贱薄倡优陈。青衫亦区区，何时画麒麟。遇合仅一二，饥寒几何人。谁留章甫冠，万古徒悲辛。
古意二首·其二
作者：元好问
朝代：元

桃李弄娇娆，梨花澹丰容。盈盈两无语，？？争春风。春风何许来，草木谁青红。天公亦老矣，何意夸儿童。昨朝花正开，今朝花已空。川流不肯驻，并与繁华东。楩楠千岁姿，肮脏空谷中。阳和不择地，亦复难为功。本无儿女心，安用尤天公。
古意二首·其二
作者：元好问
朝代：元
体裁：古风

桃李弄娇娆，梨花澹丰容。盈盈两无语，��争春风。春风何许来，草木谁青红。天公亦老矣，何意夸儿童。昨朝花正开，今朝花已空。川流不肯驻，并与繁华东。楩楠千岁姿，肮脏空谷中。阳和不择地，亦复难为功。本无儿女心，安用尤天公。
古意二首·其二
作者：元好问
朝代：元
体裁：古风

桃李弄娇娆，梨花澹丰容。盈盈两无语，𧥄𧥄争春风。春风何许来，草木谁青红。天公亦老矣，何意夸儿童。昨朝花正开，今朝花已空。川流不肯驻，并与繁华东。楩楠千岁姿，肮脏空谷中。阳和不择地，亦复难为功。本无儿女心，安用尤天公。
古鸟夜啼·玉簪
作者：元好问
朝代：元
体裁：词

花中闲远风流。一枝秋。只枉十分清瘦不禁愁。人欲去。花无语。更迟留。记得玉人遗下玉搔头。
句
作者：元好问
朝代：元
体裁：句

七重宝树围金界，十色雯华拥画梁。
句
作者：元好问
朝代：元
体裁：句

英威未觉消沈尽，试向舂陵望郁葱。
句
作者：元好问
朝代：元
体裁：句

高原水出山河改，战地风来草木腥。花啼杜宇归来血，树挂苍龙蜕后鳞。白骨又多兵死鬼，青山原有地行仙。燕南赵北无金土，王后卢前总故人。神功圣德三千牍，大定明昌五十年。
台山杂吟
作者：元好问
朝代：元
体裁：七言绝句

万壑千岩位置雄，偶从天巧见神功。湍溪已作风雷恶，更在云山气象中。
台山杂吟
作者：元好问
朝代：元
体裁：七言绝句

山云吞吐翠微中，淡绿深青一万重。此景只应天上有，岂知身在妙高峰。
台山杂吟
作者：元好问
朝代：元
体裁：七言绝句

颠风作力扫阴霾，白日青天四望开。好个台山真面目，争教坡老不曾来？
台山杂咏
作者：元好问
朝代：元

西北天低五顶高，茫茫松海露灵鳌。太行直上犹千里，井底残山枉呼号。万壑千岩位置雄，偶从天巧见神功。湍溪已作风雷恶，更在云山气象中。山云吞吐翠微中，淡绿深青一万重。此景只应天上有，岂知身在妙高峰？
台山杂咏五首
作者：元好问
朝代：元

西北天低五顶高，茫茫松海露灵鳌。太行直上犹千里，井底残山枉叫号。山上离宫魏故基，黄金佛阁到今疑。异时人读清凉传，应记诸孙赋《黍离》。一国春风帝子家，绿云晴雪间红霞。香绵稳藉僧溪草，蜀锦惊看佛钵花。沈沈龙穴贮云烟，百草千花雨露偏。佛土休将人境比，谁家随步得金莲。灵蛇不与世相关，时复蜿蜒水石间。何处天瓢待霖雨？一龛香火梵仙山。
台山杂咏五首·其一
作者：元好问
朝代：元
体裁：七言绝句

西北天低五顶高，茫茫松海露灵鳌。太行直上犹千里，井底残山枉叫号。
台山杂咏五首·其三
作者：元好问
朝代：元
体裁：七言绝句

一国春风帝子家，绿云晴雪间红霞。香绵稳藉僧溪草，蜀锦惊看佛钵花。
台山杂咏五首·其二
作者：元好问
朝代：元
体裁：七言绝句

山上离宫魏故基，黄金佛阁到今疑。异时人读清凉传，应记诸孙赋《黍离》。
台山杂咏五首·其五
作者：元好问
朝代：元
体裁：七言绝句

灵蛇不与世相关，时复蜿蜒水石间。何处天瓢待霖雨？一龛香火梵仙山。
台山杂咏五首·其四
作者：元好问
朝代：元
体裁：七言绝句

沈沈龙穴贮云烟，百草千花雨露偏。佛土休将人境比，谁家随步得金莲。
右司正之家渭川千亩图
作者：元好问
朝代：元
体裁：七言绝句

官街尘土雾中天，入眼荒寒一洒然。大似终南山下看，北风和雪卷苍烟。
叶县雨中
作者：元好问
朝代：元
体裁：七言律诗

春旱连延入麦秋，今朝一雨散千忧。龙公有力回枯槁，客子何心叹滞留。多稼即看连楚泽，归云应亦到崧丘。兵尘浩荡乾坤满，未厌明河拂地流。
同儿辈赋未开海棠二首
作者：元好问
朝代：元

翠叶轻笼豆颗匀，胭脂浓抹蜡痕新。殷勤留著花梢露，滴下生红可惜春。枝间新绿一重重，小蕾深藏数点红。爱惜芳心莫轻吐，且教桃李闹春风。
同儿辈赋未开海棠二首·其一
作者：元好问
朝代：元
体裁：七言绝句

翠叶轻笼豆颗匀，胭脂浓抹蜡痕新。殷勤留著花梢露，滴下生红可惜春。
同儿辈赋未开海棠二首·其二
作者：元好问
朝代：元
体裁：七言绝句

枝间新绿一重重，小蕾深藏数点红。爱惜芳心莫轻吐，且教桃李闹春风。
同儿辈赋未开海棠二首【其一】
作者：元好问
朝代：元
体裁：诗

【其一】
翠叶轻笼豆颗均，胭脂浓抹蜡痕新。
殷勤留着花梢露，滴下生红可惜春。
同儿辈赋未开海棠二首【其二】
作者：元好问
朝代：元
体裁：诗

【其二】
枝间新绿一重重，小蕾深藏数点红。
爱惜芳心莫轻吐，且教桃李闹春风。
同冀文明秀山行
作者：元好问
朝代：元
体裁：五言律诗

暮景披横幅，山间二老同。云如愁戍苦，雪亦笑诗穷。古木冻欲折，断崖行复通。从今胡谷梦，时到水声中。
同姚公茂徐沟道中联句
作者：元好问
朝代：元
体裁：五言律诗

路转川涂阔，天低雨气昏。绵山连汉垒，汾水入并门。来往频鞍马，登临负酒樽。联诗强一笑，凄绝恐销魂。
同白兄赋瓶中玉簪
作者：元好问
朝代：元
体裁：古风

畏景众芳歇，仙葩此夷犹。冰姿出新沐，娟娟倚清秋。昨梦今见之，风鬟玉搔头。谁言闺房秀，高情渺林丘。碧筵古铜壶，一室香四周。怀人成独咏，远思徒悠悠。
同雷渊希颜再登箕山
作者：元好问
朝代：元
体裁：古风

千年箕山祠，萝径深以悄。挂树不复见，秃蔌馀秋筱。盘盘尽绝顶，石冢平木杪。长风万里来，筋骸觉轻矫。侧身望岩实，解衣憩林表。是时夏春交，野色乱青缥。川光乍明灭，地脉亘萦绕。冈峦蚁垤出，井邑蜂衙扰。红尘洛阳昏，白云太行晓。元功信冥漠，一览疑可了。悟彼东山人，胸中鲁宜小。
后平湖曲
作者：元好问
朝代：元
体裁：古风

越女颜如花，吴儿洁于玉。天教并墙居，不著同被宿。美人一笑千黄金，连城不博百年心。楼上墙头无一物，暮爨朝舂一生足。秋风拂罗裳，秋水照红妆。举头见郎至，低头采莲房。郎心只如菱刺短，妾意未觉藕丝长。与郎期何许，眼碍同舟女。春波澹澹无尽情，双星盈盈不得语。十里平湖艇子迟，岸花汀草伴人归。鸳鸯惊起东西去，惟有蜻蜓接翅飞。
后湾别业
作者：元好问
朝代：元
体裁：七言律诗

薄云晴日烂烘春，高柳清风便可人。一饱本无华屋念，百年今见老农身。童童翠盖桑初合，滟滟苍波麦已匀。便与溪塘作盟约，不应重遣濯缨尘。
后芳华怨
作者：元好问
朝代：元
体裁：古风

江南破镜飞上天，三五二八清光圆。岂知汴梁破来一千日，寂寞菱花仍半边。白沙漫漫车辘辘，鹍鸡弦中杜鹃哭。塞门憔悴人不知，枉为珠娘怨金谷。乐府初唱娃儿行，弹棋局平心不平。只今雄蜂雌蝶两不死，老眼天公如有情。白玉搔头绿云发，玫瑰面脂透肉滑。春风著人无气力，不必相思解销骨。洛花绝品姚家黄，扬州银红一国香。千围万绕看不足，雨打风吹空断肠。丹砂万年药，金印九州督，不及秦宫一生花里活。长门晓夕寿相如，尽著千金买消渴。
后饮酒五首
作者：元好问
朝代：元

少日不能觞，少许便有馀。比得酒中趣，日与杯杓俱。一日不自浇，肝肺如欲枯。当其得意时，万物寄一壶。作病知奈何，妾妇良区区。但愧生理废，饥寒到妻孥。吾贫盖有命，此酒不可无。金丹换凡骨，诞幻若无实。如何杯杓间，乃有此乐国。天生至神物，与世作酣适。岂曰无妙理，滉漾莫容诘。康衢吾自乐，何者为帝力。大笑白与刘，区区颂功德。客从崧少来，贻我招隐诗。为言学仙好，人间竟何为？一笑顾客言，神仙非所期。山中如有酒，吾与尔同归。酒中有胜地，名流所同归。人若不解饮，俗病从何医。此语谁所云？吾友田紫芝。紫芝虽吾友，痛饮真吾师。一饮三百杯，谈笑成歌诗。九原不可作，想见当年时。饮人不饮酒，正自可饮泉。饮酒不饮人，屠沽从击鲜。酒如以人废，美禄何负焉。我爱靖节翁，于酒得其天。庞通何物人？亦复为陶然。兼忘物与我，更觉此翁贤。
后饮酒五首·其一
作者：元好问
朝代：元
体裁：古风

少日不能觞，少许便有馀。比得酒中趣，日与杯杓俱。一日不自浇，肝肺如欲枯。当其得意时，万物寄一壶。作病知奈何，妾妇良区区。但愧生理废，饥寒到妻孥。吾贫盖有命，此酒不可无。